title: Kivunlievitys

text: Toinen tapa jakaa kivunlievitys on lääkkeettömään ja lääkehoitoon kipulääkkeillä.


title: Kivunlievitys

text: Vuonna 2015 julkaistiin ensimmäinen kivunlievitykseen keskittyvä Käypä hoito -suositus.


title: Kivunlievitys

text: Tavallisimpia lääkkeettömiä kivunlievityksen keinoja ovat:


title: Kivunlievitys

text: Kipulääke on lääke, jolla on kipua lievittävä tai poistava vaikutus ilman, että se aiheuttaa unta tai anestesiaa. Tyyppillisiä kipulääkkeitä ovat opioidit ja tulehduskipulääkkeet.


Cooking Guide: Can’t Decide What to Eat? (Pohjois-Amerikassa nimellä Personal Trainer: Cooking) on Nintendo NSD:n kehittämä ja Nintendon julkaisema opetuspeli, joka julkaistiin alun perin Euroopassa 20. kesäkuuta 2008. Peli on osa Nintendon Touch! Generations -brändiä. Pelissä opetetaan erilaisten ruokalajien valmistusta, opetettavia ruokalajeja on yhteensä 250 erilaista.


title: Cooking Guide: Can’t Decide What to Eat?

text: Pelillä on GameRankingsissa 78.27 % keskiarvo ja Metacriticissä 81/100 keskiarvo. IGN antoi pelille arvosanaksi 9/10.


title: Cornelia Fort

text: Cornelia Clark Fort (2. helmikuuta, 1919 – 21. maaliskuuta, 1943) oli yhdysvaltalainen lentäjä, joka tuli kuuluisaksi kahdesta ilmailun historiaan liittyvästä tapauksesta. Fort oli ensimmäinen yhdysvaltalainen lentäjä, joka kohtasi Japanin ilmavoimien koneita Pearl Harborin hyökkäyksen alkaessa ja pakeni täpärästi hyökkäystä laskeuduttuaan. Seuraavana vuonna Fortista tuli Women Airforce Servicen toinen jäsen ja hän oli ensimmäinen naispuolinen lentäjä, joka sai surmansa aktiivipalveluksessa.


title: Cornelia Fort

text: Fort syntyi varakkaaseen perheeseen Nashvillessä, Tennesseessä. Hänen isänsä, Rufus Elijah Fort oli vakuutusyhtiö National Life and Accident Insurance Companyn perustaja. Fort valmistui Sarah Lawrence Collegesta vuonna 1939. Hän oli jo varhain kiinnostunut lentämisestä ja hankki lopulta lentolupakirjan Havaijilla.


title: Cornelia Fort

text: Työskennellessään siviili-ilmailun lennonopettajana Pearl Harborissa Fortista tuli sattumalta yksi ensimmäisistä Japanilaisten hyökkäyksen silminnäkijöistä. 7. joulukuuta, 1941 Fort oli ilmassa Pearl Harborin yläpuolella opettamassa lentoonlähtöä ja laskeutumista. Fortin lisäksi ilmassa oli samaan aikaan vain muutama siviililentokone. Fort näki sotilaskoneen lentävän suoraan kohti ja hän otti ohjauksen konetta lentäneelta oppilaalta. Fort väisti kohti tullutta konetta nousemalla ylös ja tällöin hän näki koneen siipiin maalatun nousevan auringon. Hyvin pian tämän jälkeen hän näki savua nousevan Pearl Harborista ja pommikoneiden saapuvan. Fort laskeutui John Rodgersin siviililentoasemalle lähelle Pearl Harborin suuta. Japanilaiset zero-hävittäjät tulittivat konetta ja kiitotietä Fortin juostessa pakoon. Lentoaseman johtaja sai surmansa ja kaksi muuta lennolla ollutta konetta eivät palanneet.


title: Cornelia Fort

text: Japanilaisten hyökkäyksen johdosta kaikki siviili-ilmailu kiellettiin Havaijilla ja Fort palasi mantereelle vuoden 1942 alussa. Hän osallistui sotavelkakirjoja esittelevään lyhytelokuvaan ja tämän johdosta hänet kutsuttiin puhujaksi erilaisiin tilaisuuksiin. Myöhemmin samana vuonna Nancy Lowe kutsui hänet vasta perustamaansa Women's Auxiliary Ferrying squadroniin (WASF), joka hoiti Yhdysvaltojen sisällä tapahtuvia sotilaslentokoneiden siirtotehtäviä.


title: Cornelia Fort

text: Cornelia Fortista tuli ensimmäinen WASFin palveluksessa kuollut henkilö 21. maaliskuuta 1943 kun hänen lentämäänsä koneeseen törmäsi toinen lentokone Merkelin kaupungin lähistöllä Texasissa. Kuolemansa iakana Fort oli yksi WASFin ansioituneimmista lentäjistä. Hänen hautakiveensä on kaiverrettu "Killed in the Service of Her Country", "Kaatunut maansa palveluksessa".


title: Cornelia Fort

text: Cornelia Fort esiintyi Jeff Donnellin esittämänä elokuvassa Tora! Tora! Tora!.


title: Cornelia Fort

text: East Nashvillessä sijaitseva Cornelia Fort Airpark on nimetty hänen mukaansa.


title: Nick Spaling

text: Nick Spaling (s. 19. syyskuuta 1988) on kanadalainen jääkiekkoilija, joka edustaa sveitsiläistä Geneve-Servette HCtä Hänen lempipelaajiaan ovat Joe Sakic ja Doug Gilmour sekä lempijoukkue Toronto Maple Leafs.


title: Nick Spaling

text: Kolmivuotisen junioriuransa Spaling pelasi OHL-joukkue Kitchener Rangersissa. Kykyjenetsijät arvioivat hänet 24. parhaaksi pohjoisamerikkalaiseksi kenttäpelaajaksi ennen . Hänet varasi toisella kierroksella vuorolla 58 Nashville Predators.


title: Nick Spaling

text: Kesällä 2008 Spaling teki Predatorsin kanssa tulokassopimuksen. Hän tienasi kolmivuotisesta sopimuksesta 1,95 miljoonaa dollaria. Spaling osallistui Predatorsin harjoitusleirille ja joutui myöhemmin aloittamaan kauden farmijoukkue Milwaukee Admiralsissa. Kauden 2009–2010 alun jälkeen Spaling kutsuttiin Admiralsista Nashvilleen. Ensimmäisen NHL-ottelunsa Spaling pelasi 15. joulukuuta 2009. Hän teki heti myös ensimmäisen pisteensä syöttäessään Ryan Jonesin maalin Nashvillen 7–4 -voitossa Tampa Bay Lightningistä. Ensimmäinen maali syntyi 13. joulukuuta 2010 5–0 -voitossa New York Islandersia vastaan.


title: Nick Spaling

text: 7. heinäkuuta 2011 Spaling teki Nashvillen kanssa kaksivuotisen jatkosopimuksen.


title: Nick Spaling

text: 27. kesäkuuta 2014 rajoitetusti vapaa pelaaja Spaling kaupattiin yhteydessä yhdessä Patric Hörnqvistin kanssa Pittsburgh Penguinsiin, joka antoi tilalle James Nealin. Penguins vältti välimieskäsittelyn 31. heinäkuuta 2014, kun teki Spalingin kanssa kaksivuotisen sopimuksen, josta Spaling saa 2,2 miljoonaa dollaria vuodelta. Ennen siirtymistä Penguinsiin hän pelasi Nashvillessa kuusi kautta.


title: Nick Spaling

text: Kaudella 2015–2016 hän pelasi Torontossa 35 ottelua pistein 1+6=7. Helmikuussa 2016 hän matkasi Roman Polákin kanssa San Jose Sharksiin, ja vastineena Sharks antoi kaupassa toisen kierroksen varausvuoronsa vuosien 2017 ja 2018 varaustilaisuuksiin sekä Raffi Torreksen.


title: FS Palestro (1862)

text: Palestro oli Ranskan laivaston vuonna 1862 vesillelaskettu Palestro-luokan uiva patteri.


title: FS Palestro (1862)

text: Alus tilattiin 1. kesäkuuta 1859 Bordeauxista Frere Armanilta ja sen köli laskettiin 25. toukokuuta 1859. Alus laskettiin vesille 9. syyskuuta 1862 ja se otettiin palvelukseen vielä syyskuun aikana.


title: FS Palestro (1862)

text: David Cazelles varusti alusta Rochefortissa maaliskuusta heinäkuuhun 1863. Alus siirrettiin toisen luokan reserviin 6. kesäkuuta 1863, mistä se siirrettiin kolmannen luokan reserviin (pois palveluksesta) 7. huhtikuuta 1864. Alus poistettiin Rochefortissa alusluettosta 21. kesäkuuta 1871 ja se romutettiin elokuusta 1871 seuraavana vuoden tammikuuhun.


title: Cerbère-luokka

text: Cerbère-luokka oli Ranskan laivaston neljän törmäyskeuloin varustetun aluksen muodostama alusluokka.


title: Cerbère-luokka

text: Alukset olivat puurunkoisia ja ne oli varustettu 10 jalan törmäyspuskurilla. Myöhemmin niiden aseistus vaihdettiin 19 kaliiperin Mle 1870 tykkeihin ja lisäksi asennettiin neljä 37 millimetrin tykkiä.


title: Kari Savio

text: Are (Aarre) Aulis Aarne Aaltonen, kirjailijanimi Kari Savio (s. 20. elokuuta 1929 Tornio) on suomalainen kirjailija.


title: Kari Savio

text:
Nimellä "A. A. A. Aaltonen":
Nimellä "Kari Savio":


title: Suomi kesäolympialaisissa 2016

text: Suomi osallistui Rio de Janeiron kesäolympialaisiin 2016 54 urheilijan joukkueella, toiseksi pienimmällä kesäolympiajoukkueellaan sitten Los Angelesin vuoden 1932 kisojen. Suomalaisurheilijat saavuttivat Rion kisoihin olympiapaikkoja kuusi purjehduksessa, viisi ratauinnissa, neljä golfissa, kolme painissa, kaksi ammunnassa, jousiammunnassa sekä painonnostossa ja yhden paikan taekwondossa, ratsastuksessa, telinevoimistelussa, rytmisessä voimistelussa, sulkapallossa, pöytätenniksessä, nyrkkeilyssä, judossa ja pyöräilyssä. Lisäksi yleisurheilussa rikottiin vaadittuja tulosrajoja. Vaikka maa jäi muun muassa soudussa ja ratamelonnassa ilman olympiaedustajia, suomalaisurheilijoita kilpaili 17 urheilumuodossa, mikä lähenteli ennätysmäistä Helsingin kotiolympialaisten 1952 isäntämaakiintiöillä ryyditettyä 18 urheilumuodon joukkuetta. Riossa kilpaili suomalaisia olympiatasolla mm. miesten telinevoimistelussa ensimmäistä kertaa 44 vuoteen ja rytmisessä voimistelussa sekä kenttäratsastuksessa ensimmäistä kertaa 16 vuoteen. Pöytätenniksessä, naisten nyrkkeilyssä ja olympialajiksi palanneessa golfissa suomalaisurheilijat saavuttivat maan historian ensimmäiset olympiapaikat. Hanna-Maria Seppälä osallistui ensimmäisenä suomalaisuimarina viidensiin olympiakisoihinsa.


title: Suomi kesäolympialaisissa 2016

text: Nyrkkeilijä Mira Potkonen toi Suomelle pronssia naisten 60 kg:n painoluokassa.


title: Suomi kesäolympialaisissa 2016

text: Maan lipunkantajana kisojen avajaisissa toimi edellisten kisojen hopeamitalisti, purjelautailija Tuuli Petäjä-Sirén.


title: Suomi kesäolympialaisissa 2016

text: Suomen menestys olympialaisissa oli huonompi kuin missään aikaisemmissa olympialaisissa. Koko olympialaisten mitalisaldoksi jäi Suomella vain yksi pronssimitali, aikaisemman huonoimman suorituksen ollessa vuodelta 2004 kun Suomi sai Ateenassa vain kaksi hopeamitalia.


title: Suomi kesäolympialaisissa 2016

text: Mira Potkonen – Nyrkkeily - Naisten 60 kg sarja


title: Suomi kesäolympialaisissa 2016

text: Suomi nimesi ensimmäiset kahdeksan urheilijaansa Rion olympialaisiin 13. lokakuuta 2015. Seuraavat seitsemän urheilijaa nimettiin joukkueeseen 9. joulukuuta. Seuraavat kymmenen urheilijaa joukkueeseen nimettiin 31. maaliskuuta 2016. Seuraavat kuusi urheilijaa nimettiin joukkueeseen 27. huhtikuuta ja seuraavat seitsemän 1. kesäkuuta. Viimeiset 14 urheilijaa Rioon valittiin 18. heinäkuuta. Joukkueen lopulliseksi urheilijamääräksi muodostui 54, Suomen toiseksi pienin kesäolympialaisissa sitten Los Angelesin 1932 kisojen.


title: Suomi kesäolympialaisissa 2016

text: Satu Mäkelä-Nummela saavutti Suomen ensimmäisen ammunnan maapaikan Rioon voitettuaan maailmancupin osakilpailun toukokuun alussa 2015. Suomen kansallisen lajiliiton valintajärjestelmän mukaan olympiapaikka annetaan ensisijaisesti sen saavuttaneelle urheilijalle. Samassa maailmancupin osakilpailussa Vesa Törnroos saavutti miesten trapissa Suomen toisen maapaikan.


title: Suomi kesäolympialaisissa 2016

text: Mäkelä-Nummela ampui peruskilpailun viimeisessä sarjassaan ohi kolmesta kiekosta ja putosi loppukilpailusta.


title: Suomi kesäolympialaisissa 2016

text: Golf palaa Riossa olympiaohjelmaan 112 vuoden tauon jälkeen. Olympiaturnauksen osallistujat määritetään maailmanrankingin kautta. Elokuun alun 2015 tilanteen mukaan Suomi oli jo saamassa Rioon kaksi mies- ja kaksi naisgolfaria, ensimmäiset suomalaiset lajinsa edustajat olympiatasolla. Listalla korkeimmin sijoittuvat miehistä Mikko Ilonen sekä Roope Kakko ja naisista Ursula Wikström ja Noora Tamminen. Samat golfaajat olivat kiinni olympiapaikoissa myös kesäkuussa hieman ennen rankingin sulkeutumista; ainoastaan miehissä Mikko Korhosella oli teoriassa mahdollisuus nousta olympiajoukkueeseen. Ilosen, Kakon, Wikströmin ja Tammisen olympiapaikat varmistuivat heinäkuussa olympiarankinglistojen sulkeuduttua.


title: Suomi kesäolympialaisissa 2016

text: Toukokuussa 2016 jousiammunnan EM-kilpailujen yhteydessä järjestetyssä olympiakarsintaturnauksessa Samuli Piippo tähtäsi Suomelle olympiapaikan sijoituttuaan toiseksi. Kesäkuussa Taru Kuoppa sijoittui viimeisessä olympiakarsintaturnauksessa viidenneksi, minkä ansiosta Suomi sai olympiapaikan myös naisten kilpailuun. Ranking-kierroksella Piippo jäi viimeisten joukkoon, mutta Kuoppa sai kaksi pistettä SE-tuloksestaan jääneellä tuloksellaan hyvän sijoituksen 14:nneksi. Kumpikin jousiampuja hävisi ensimmäisellä kierroksella.


title: Suomi kesäolympialaisissa 2016

text: Miesten alle 60-kiloisten painoluokassa kilpaillut Juho Reinvall selviytyi kaksi vuotta kestäneestä karsintajärjestelmästä Rion olympiaturnaukseen. Hänet nimettiin Suomen olympiajoukkueeseen jo 1. kesäkuuta, vaikka virallinen tieto olympiapaikasta saapui vasta 10. kesäkuuta. Suomen ja Gambian kaksoiskansalainen Faye Njie saavutti olympiapaikan Afrikan kiintiön kautta ja edusti Riossa Gambiaa. Reinvall kohtasi ensimmäisessä ottelussaan mongolialaisvastustajan, jota vastaan hän aloitti aktiivisesti mutta joutui alakynteen ja hävisi lopulta waza-arilla. Reinvall päätti kilpauransa Rion olympiaturnaukseen.


title: Suomi kesäolympialaisissa 2016

text: Mira Potkonen saavutti Suomen historian ensimmäisen olympiapaikan naisten nyrkkeilyssä yllettyään MM-pronssille Astanassa toukokuussa 2016. Edellinen suomalaisnyrkkeilijä olympiatasolla oli Joni Turunen 16 vuotta aikaisemmin.


title: Suomi kesäolympialaisissa 2016

text: Potkonen voitti ensimmäisellä kierroksella isäntämaan Adriana Araújon ja toisella kierroksella irlantilaisen olympiavoittajan ja viisinkertaisen maailmanmestarin Katie Taylorin tuomariäänin 2–1 ja varmisti näin vähintään pronssimitalin. Mitali on suomalaisnyrkkeilijöiden ensimmäinen 24 vuoteen ja myös suomalaisten naisnyrkkeilijöiden ensimmäinen kautta aikain.


title: Suomi kesäolympialaisissa 2016

text: Rami Hietaniemi saavutti Suomelle olympiapaikan kreikkalais-roomalaisen tyylin 85 kg:n painoluokasta sijoituttuaan viidenneksi vuoden 2015 MM-kilpailuissa. Myös Petra Olli saavutti MM-kilpailuista olympiapaikan naispainin 58 kilogramman sarjassa. Tero Välimäki hankki olympiapaikan kreikkalais-roomalaisen tyylin 66 kg:n painoluokasta Mongolian olympiakarsintaturnauksesta huhtikuussa voitettuaan välieräottelussa valkovenäläisen vastustajansa.


title: Suomi kesäolympialaisissa 2016

text: Suomen miespainonnostajat saivat maapaikan Rion kesäolympialaisiin huhtikuun 2016 EM-kilpailujen sijoitustensa ansiosta. Kesäkuussa maa sai olympiapaikan myös naisten kilpailuun, kun kansainvälinen painonnostoliitto sulki maita Rion kisoista dopingongelmien takia.


title: Suomi kesäolympialaisissa 2016

text:
Suomi saavutti ensimmäiset olympiapaikkansa Espanjassa järjestetyissä vuoden 2014 purjehduksen MM-kilpailuissa. Ensimmäisen maapaikan saavutti Kaarle Tapper selviydyttyään Laser standard -veneluokassa kultaryhmään. Tuula Tenkanen saavutti toisen maapaikan olympialaisiin Laser Radial -luokassa. Kolmannen maapaikan MM-kilpailuista saavutti edellisten kesäolympialaisten hopeamitalisti Tuuli Petäjä-Sirén RS:X-purjelaudoissa ja neljännen Tapio Nirkko Finnjolla-luokassa. Viidennen purjehduksen olympiapaikan Suomelle saavuttivat Joonas Lindgren ja Niklas Lindgren 470-luokan MM-kilpailuissa lokakuussa 2015. Kuudennen maapaikkansa Rioon Suomi sai 49er FX -venekunnassa huhtikuussa 2016 Noora Ruskola–Camilla Cedercreutz-kaksikon ansiosta, ja tämän olympialuokan edustajakaksikko ratkaistiin toukokuun alun Hyéresin maailmancup-regatan tulosten mukaan, joissa Ruskola–Cedercreutz voitti haastajansa.
¹ Tenkanen ei purjehtinut kolmatta lähtöä Brasilian edustajan Fernando Decnopin törmättyä häneen. Tenkanen sai kolmannen lähdön sijoituksensa hyvityksenä, joka muodostui kahdeksan ensimmäisen lähdön sijoitusten keskiarvoista.


title: Suomi kesäolympialaisissa 2016

text: Lotta Lepistö hankki Suomelle yhden olympiamaapaikan kauden 2015 ansioillaan. Hänelle myönnettiin heinäkuussa paikka myös aika-ajoon.


title: Suomi kesäolympialaisissa 2016

text: Benedek Oláh saavutti olympiapaikan Rioon karsinnoista keräämillään pisteillä, jotka nostivat hänet olympiakisoihin maailmanlistan perusteella. Oláhin pöytätennispaikka oli Suomen historian ensimmäinen. Oláh voitti ensimmäisen ottelunsa singaporelaisvastustajaa vastaan 4–1 mutta hävisi toisella kierroksella maailmanlistalla häntä korkeammalla olleelle tanskalaiselle 0–4.


title: Suomi kesäolympialaisissa 2016

text: Maaliskuun 2016 alussa sulkeutuneen rankingin perusteella Elmo Jankari saavutti Suomelle maapaikan kenttäratsastukseen.


title: Suomi kesäolympialaisissa 2016

text: Nanna Vainion Rion-olympiapaikka varmistui toukokuussa 2016 julkaistun olympialistan perusteella.


title: Suomi kesäolympialaisissa 2016

text: Edellisissä kesäolympialaisissa sarjassaan viidenneksi sijoittunut Suvi Mikkonen saavutti olympiapaikan Rioon olympiakarsintaturnauksessa tammikuussa.


title: Suomi kesäolympialaisissa 2016

text: Kansainvälinen uimaliitto FINA asetti tammikuussa 2015 Rion kesäolympialaisiin kullekin yksilömatkalle kaksi aikarajaa, joista tiukemman (OQT/ "A-raja") alittaneet saivat varman kilpailuoikeuden. OQT-rajan suomalaisuimareista saavuttivat:


title: Suomi kesäolympialaisissa 2016

text: Miehet


title: Suomi kesäolympialaisissa 2016

text: Naiset


title: Suomi kesäolympialaisissa 2016

text: Huhtikuussa 2016 Oskar Kirmes voimisteli kuusiottelussa Rion olympiakarsinnoissa ennätyspisteensä 84,999. Tulos varmisti Suomelle ensimmäisen miestelinevoimistelun olympiapaikan 44 vuoteen (Mauno Nissinen 1972). Kirmes voimisteli kuusiottelun karsinnassa rekillä tulleita vähennyksiä lukuun ottamatta hyvin, yli 84,000 pisteen sarjan ja sijoittui 35:nneksi. Permannolla hän oli koko karsinnan 19:s.


title: Suomi kesäolympialaisissa 2016

text: Huhtikuussa 2016 Ekaterina Volkova varmisti itselleen ja Suomelle maapaikan Brasiliassa käydyssä olympiakarsinnassa sijoituttuaan neljänneksi 23 voimistelijan joukossa.


title: Suomi kesäolympialaisissa 2016

text: Kansainvälinen yleisurheiluliitto IAAF asetti huhtikuussa 2015 kullekin lajille yhden tulosrajan. Jos tulosrajan rikkoneita urheilijoita ei löytynyt tavoitemäärää, täydennettiin osallistujia lajin maailmanrankingin perusteella.


title: Suomi kesäolympialaisissa 2016

text: Rion kisoihin vaadittu tulosraja oli tehtävä IAAF:n hyväksymässä kilpailussa aikavälillä 1. toukokuuta 2015 – 11. heinäkuuta 2016. Joissakin lajeissa (maraton, kilpakävely ja moniottelut) aikaväli alkoi jo 1. tammikuuta 2015. Samasta maasta pystyi yhdessä lajissa kilpailemaan enintään kolme tulosrajan rikkonutta urheilijaa. Suomen olympiakomitea asetti syyskuussa 2015 omat rajansa kävelyihin ja maratonille. 17-vuotias Alisa Vainio rikkoi olympiarajan naisten maratonilla syyskuussa 2015 mutta ei voi osallistua matkalla olympialaisiin sille asetetun ikärajan vuoksi. 10 000 metrin juoksuun jo Rioon nimetty Johanna Peiponen joutui luopumaan kilpailusta heinäkuussa rasitusmurtuman esiasteen vuoksi.


title: Suomi kesäolympialaisissa 2016

text: Suomalaisyleisurheilijoista IAAF:n tulosrajan määräajassa rikkoivat:


title: Las Cruces (New Mexico)

text: Las Cruces on kaupunki Doña Anan piirikunnassa New Mexicon osavaltiossa Yhdysvalloissa. Las Cruces sijaitsee Mesilla Valley -nimisessä laaksossa. Kaupungin pinta-ala on 198 km² ja asukasluku on 101 324 (2013). Las Cruces on osavaltion toiseksi suurin kaupunki.


title: Las Cruces (New Mexico)

text: Las Cruces perustettiin vuonna 1849. Kaupungin nimen sanotaan juontuvan alueen haudoista, jotka oli merkitty ristein (risti on espanjaksi cruce).


title: Las Cruces (New Mexico)

text: Seutu on ollut asuttu jo 10 000 vuotta sitten. Espanjalaiset uudisasukkaat saapuivat alueelle 1500-luvulla. He kutsuivat seudun intiaaneja nimellä "manso" (suomeksi "lempeä"). 1700-luvun loppuun mennessä mansot olivat sulautuneet muihin intiaaniheimoihin.


title: Las Cruces (New Mexico)

text: Vuonna 1598 konkistadori Juan de Oñate ja hänen seuraajansa perustivat ensimmäiset eurooppalaiset siirtokunnat Rio Granden varrelle. Méxicosta Santa Fehen ulottuva kuninkaallinen tie, Camino Real, yhdisti Las Crucesin alueen pääkaupunkiin.


title: Las Cruces (New Mexico)

text: Espanjalaisten valta johti pueblo-intiaanien nälkiintymiseen; myös pueblojen oma uskonto kiellettiin. Pueblojen kapina vuonna 1680 hävitti kolmasosan New Mexicon espanjalaisväestöstä.


title: Las Cruces (New Mexico)

text: Apassit olivat saapuneet Las Crucesin seudulle jo 1500-luvulla. Apassit hyökkäsivät espanjalaisten kimppuun ja varastivat näiden hevosia. Vasta 1830-luvulla espanjalaiset asettuivat pysyvästi asumaan Mesilla Valleyhin.


title: Las Cruces (New Mexico)

text: Yhdysvaltain sisällissodan aikana 25. heinäkuuta 1861 konfederaation eli etelävaltioiden kenraali John R. Baylor ja 500 vapaaehtoista texasilaista saapuivat Las Crucesiin. Seuraavan vuoden maaliskuussa etelävaltioiden hallinta alueella kuitenkin päättyi.


title: Las Cruces (New Mexico)

text: Rautatie valmistui huhtikuussa 1881.


title: Las Cruces (New Mexico)

text: Kaupunki kasvoi suuresti 1890-luvulla. Espanjalaisperäiset ja amerikkalaiset kauppiaat kuuluivat samoihin yhteiskunnallisiin järjestöihin. Pian kaupunkiin saatiin puisto, kirjasto, ruumisvaunut ja kasteluvankkuri kaupungin pölyisten teiden kasteluun.


title: Las Cruces (New Mexico)

text: Valkoihoisten osuus on 75,3 %, latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassa) 56,8 %, mustien 2,4 %, intiaanien 1,7 % ja aasialaisten 1,6 % (2010).


title: Las Cruces (New Mexico)

text: Las Cruces sijaitse Mesilla Valleyssä, Rio Grande -joen varrella. Organ Mountains on kaupunkikuvaa hallitseva vuoristo 16 kilometriä kaupungista itään. Alueella on muitakin vuoristoja.


title: Las Cruces (New Mexico)

text: Kesäkuu on keskimääräisesti kuumin kuukausi ja tammikuu kylmin. Korkein tilastoitu lämpötila on 43 °C ja alin −23 °C.


title: Las Cruces (New Mexico)

text: Noin 8 kilometrin päässä nykyisen Las Crucesin keskustasta sijaitsee La Mesilla. Mesilla perustettiin vuonna 1850, ja se toimi kauppa- ja maatalouskeskuksena. Vuonna 1860 Mesillassa asui yli 2000 asukasta, mikä oli kaksi kertaa enemmän kuin Las Crucesissa. Vuoteen 1881 saakka Mesilla oli alueen tärkein paikkakunta.


title: Las Cruces (New Mexico)

text: Karjankasvatus oli alueen tärkein elinkeino vuosikymmenien ajan sisällissodan päättymisen jälkeen. 1860-luvun lopulla karjankasvattajia saapui Texasista New Mexicoon. Nykyään talouden kantavat voimat ovat maatalous, kauppa, koulutus ja puolustus.


title: Las Cruces (New Mexico)

text: Las Crucesin alueella kasvatetaan erilaisia pippureita (chili, cayenne, jalapeno), puuvillaa, sipulia, paprikaa sekä muita vihanneksia. Stahmann Farms on maailman suurin pekaanipähkinän tuottaja. Laaksossa viljellään myös viinirypäleitä paikallista viinintuotantoa varten.


title: Las Cruces (New Mexico)

text: New Mexico State University on kaupungin suurin työllistäjä. White Sands Missile Range on läntisen pallonpuolison suurin sotilaallinen tukikohta. Elektroniikka, pakkausmateriaalit ja kemikaalit kuuluvat myös kaupungin elinkeinoihin.Koko kappaleen lähde:


title: Las Cruces (New Mexico)

text: Museoverkoston muodostavat Branigan Cultural Center, Las Cruces Museum of Art, Las Cruces Museum of Nature & Science ja Las Cruces Railroad Museum.


title: Las Cruces (New Mexico)

text: Las Crucesissa ja Mesillassa on kymmeniä taidegallerioita.


title: Las Cruces (New Mexico)

text: Kaupungin ravintolat ovat kuuluja muun muassa meksikolaisesta ruoastaan.


title: Las Cruces (New Mexico)

text: Las Crucesissa järjestetään vuosittain suosittuja festivaaleja, kuten Whole Enchilada Fiesta, Renaissance ArtsFaire, Cowboy Days ja Fiesta de San Ysidro. Las Crucesin lähiseutu tarjoaa hyvät mahdollisuudet niin lintujen tarkkailuun, maastopyöräilyyn kuin golfiin.


title: Las Cruces (New Mexico)

text: Billy the Kidin oikeudenkäynti pidettiin Mesillassa huhtikuussa 1881. Hänet tuomittiin hirtettäväksi ja siirrettiin Lincolniin odottamaan tuomion täytäntöönpanoa. Billy the Kidin pidättänyt ja myöhemmin ampunut seriffi Patrick Garrett piti hevostilaa San Augustin Passin lähistöllä 1900-luvun alkuvuosina. Helmikuun 29. päivänä 1908 hän oli ratsastamassa Las Crucesin lähellä, kun hänet ammuttiin. Garrett on haudattu Las Crucesiin.


title: Harry Zolnierczyk

text: Harry Zolnierczyk (s. 1. syyskuuta 1987) on kanadalainen jääkiekkoilija, joka pelaa NHL-seura Anaheim Ducksin organisaatiossa.


title: Harry Zolnierczyk

text: 8. maaliskuuta 2011 Zolnierczyk teki vuoden mittaisen ja 0,9 miljoonan dollarin arvoisen sopimuksen Philadelphia Flyersin kanssa. Alle viikkoa myöhemmin hän teki tryout -sopimuksen Flyersin farmiseura Adirondack Phantomsin kanssa. Kaudella 2010–2011 Zolnierczyk teki Phantomsissa 16 pelissä kolme maalia ja syötti kaksi sekä istui 37 minuuttia jäähyllä.


title: Harry Zolnierczyk

text: Zolnierczyk pelasi ensimmäisen kokonaisen ammattilaiskautensa Phantomsissa 2011–2012. 18. lokakuuta 2011 Flyers kutsui hänet ylös hyökkääjä Andreas Nödlin loukkaantumisen seurauksena. Zolnierczyk teki ensimmäisessä NHL-ottelussaan myös ensimmäisen maalinsa Ottawa Senatorsia vastaan 45 sekuntia ennen kolmannen erän loppua. Seuraavana päivänä Zolnierczyk palasi Phantomsiin. 4. maaliskuuta 2013 Zolnierczyk sai neljän ottelun pelikiellon Ottawa Senatorsin Mike Lundinin telomisesta.


title: Harry Zolnierczyk

text: 1. huhtikuuta 2013 Zolnierczyk kaupattiin Anaheim Ducksiin vastineeksi Jay Rosehillistä.


title: Harry Zolnierczyk

text: 24. kesäkuuta 2013 Anaheim kauppasi Zolnierczykin uudelleen Pittsburgh Penguinsiin, josta tilalle tuli puolustaja Alex Grant. 12. heinäkuuta teki hänen kanssaan yhden vuoden kaksisuuntaisen sopimuksen. Ensimmäisen maalinsa Penguinsissa hän teki 21. joulukuuta 2013 4–3 -voitossa Calgary Flamesia vastaan.


title: Harry Zolnierczyk

text: 1. heinäkuuta 2014 Zolnierczyk lähti Penguinsista ja teki vapaana agenttina New York Islandersin kanssa yhden vuoden kaksisuuntaisen sopimuksen.


title: Miika Niemi

text: Miika Niemi (s. 4. maaliskuuta 1994 Vaasa) on suomalainen jalkapalloilija, joka edustaa Veikkausliigassa pelaavaa Vaasan Palloseurassa. Hän on pelipaikaltaan oikea laitapuolustaja.


title: Miika Niemi

text: Niemi on Vaasan Palloseuran kasvatti. Ensiesiintymisensä pääsarjatasolla hän teki kaudella 2012, mutta vasta kaudella 2014 hän alkoi saada enemmän vastuuta pelaavassa kokoonpanossa.


title: Hochfilzenin ampumahiihtokeskus

text: Hochfilzenin ampumahiihtokeskus () on Hochfilzenissä Pillerseetalin laaksossa Itävallassa sijaitseva ampumahiihtostadion.


title: Hochfilzenin ampumahiihtokeskus

text: Stadionilla kilpaillaan vuosittain ampumahiihdon maailmancupissa. Hochfilzen on myös järjestänyt ampumahiihdon maailmanmestaruuskilpailut kokonaisuudessaan kolmesti; vuosina 1978, 2005 ja 2017.


title: Hochfilzenin ampumahiihtokeskus

text: Stadion on valmistunut vuonna 1967 ja sitä on remontoitu ja laajennettu vuosina 2004 ja 2016 seuraavan vuoden maailmanmestaruuskilpailuja varten.


title: Lassi Nurmos

text: Lassi Nurmos (s. 24. heinäkuuta 1994, Haukipudas) on suomalainen jalkapalloilija, joka pelaa puolustajana Ykkösen AC Oulussa. Nurmos on pelannut Veikkausliigassa RoPS:in ja PS Kemin riveissä yhteensä 38 ottelua ja AC Oulussa yli sata Ykkösen ottelua.


title: Lassi Nurmos

text: Lassi Nurmoksen pelaajaura aikuisten tasolla alkoi kaudella 2011, kun hän nousi vain 16-vuotiaana Ykkösessä pelanneen AC Oulun kokoonpanoon. Nurmos pelasi kausina 2011–2013 yhteensä 54 Ykkösen ottelua. Kaudella 2013 joukkueen kapteeniksi valittu Nurmos pelasi vain seitsemän ottelua, kun vakava loukkaantuminen päätti kauden jo kesäkuussa.


title: Lassi Nurmos

text: Nurmos siirtyi kaudeksi 2014 Veikkausliigassa pelanneeseen RoPS:iin. Nurmos debytoi Veikkausliigassa 23. huhtikuuta 2014 ottelussa RoPS–FC Inter. Nurmos pelasi kaudella 2014 yhteensä 16 liigaottelua, joista 12 avauskokoonpanossa. RoPS oli kaudella 2014 Veikkausliigassa kymmenes.


title: Lassi Nurmos

text: RoPS ja Nurmos purkivat sopimuksen Veikkausliiga-kauden alettua huhtikuussa 2015 ja Nurmos siirtyi takaisin Ykköseen AC Oulun riveihin. Nurmos pelasi kausina 2015–2016 yhteensä 53 Ykkösen ottelua. Hän saavutti kaudella 2016 sadan sarjaottelun rajan AC Oulun paidassa ja toimi toistamiseen joukkueen kapteenina.


title: Lassi Nurmos

text: Nurmos siirtyi kaudeksi 2017 Veikkausliigassa pelanneeseen PS Kemiin. Nurmos valittiin joukkueen kapteeniksi, ja hän pelasi kaudella 2017 yhteensä 22 liigaottelua, joista 18 avauskokoonpanossa. PS Kemi oli kaudella 2017 Veikkausliigassa kymmenes.


title: Lassi Nurmos

text: Nurmos palasi kaudeksi 2018 jälleen Ykkösen AC Ouluun.


title: Lassi Nurmos

text: Lassi Nurmos debytoi ikäluokkansa (1994) maajoukkueessa 16-vuotiaana 24. tammikuuta 2011 Minskissä pelatussa ottelussa Belgia–Suomi. Hän pelasi oman ikäluokkansa maajoukkueessa 20 ottelua.


title: Lassi Nurmos

text: Alle 21-vuotiaiden maajoukkueessa Nurmos debytoi 20-vuotiaana 17. tammikuuta 2015 Pietarissa pelatussa ottelussa Turkmenistan–Suomi. Nurmos pelasi neljä nuorten maaottelua.


title: David Nyman

text: David Nyman (s. 11. kesäkuuta 1990) on suomalainen jalkapalloilija, joka pelaa Ykkösen Grankulla IFKssa. Pelipaikaltaan hän on puolustaja.


title: David Nyman

text: Debyyttinsä liigatasolla Nyman teki kaudella 2013, jolloin hän pääsi kentälle neljä kertaa; kahdesti avauskokoonpanoon sekä kahdesti vaihdosta. Jaro-kauden jälkeen hän pelasi JBK sen ollessa Kakkosessa 2014 ja 2015 sekä kauden 2016 seuran pudottua Kolmoseen.


title: David Nyman

text: Pietarsaari jäi Nymanin taakse keväällä 2017, kun Keväällä 2017 hän siirtyi Kauniaisiin Ykkösen Grankulla IFK:hon.


title: Stade de Biathlon Sylvie Becaert

text:
Stade de Biathlon Sylvie Becaert on ampumahiihtostadion Le Grand-Bornandissa Ranskassa.
Stadion on nimetty ranskalaisen ampumahiihtäjä Sylvie Becaertin mukaan. Se rakennettiin alkujaan vuoden 2018 talviolympialaisia varten. Tarkoituksena oli, että mikäli Annecy saisi vuoden 2018 olympialaiset, järjestettäisiin Le Grand-Bornandissa ampuma- ja maastohiihtotapahtumat.


title: Stade de Biathlon Sylvie Becaert

text: Stadionilla on kilpailtu vuonna 2011 IBU-Cupin osakilpailuja ja vuosina 2013 ja 2017 ampumahiihdon maailmancupin osakilpailuja.


title: Vincent Onovo

text: Vincent Chukwuebuka Onovo (s. 10. joulukuuta 1995 Agbani, Nigeria) on nigerialainen jalkapalloilija, joka edustaa Veikkausliigassa pelaavaa Helsingin Jalkapalloklubia. Hän on pelipaikaltaan keskikenttäpelaaja.


title: Vincent Onovo

text: Kotimaassaan Onovo on edustanut Enugu Rangersia sekä Ingas FC:tä. Hän saapui Suomeen kaudeksi 2014 saatuaan sopimuksen FC Inter Turun kanssa toisen testileirinsä jälkeen. Jo ensimmäisellä liigakaudellaan Onovo onnistui vakiinnuttamaan paikkansa pelaavassa kokoonpanossa. Lokakuussa 2015 Onovo siirtyi Helsingin Jalkapalloklubiin kahden vuoden sopimuksella.


title: Peter Opiyo

text: Peter Opiyo (s. 1. elokuuta 1992 Kenia) on kenialainen jalkapalloilija, joka pelasi Suomessa Veikkausliigaa FF Jaron riveissä. Pelipaikaltaan hän on keskikenttäpelaaja.


title: Peter Opiyo

text: Peter Opiyo aloitti uransa kotimaansa Kenian sekä lainalla Intian pääliigassa. Suomeen Opiyo saapui kaudeksi 2014 ja onnistui heti ensimmäisellä liigakaudellaan vakiinnuttamaan paikkansa isossa roolissa pelaavassa kokoonpanossa. Jaron pudottua Veikkausliigasta kauden 2015 jälkeen Opiyon ura jatkui vuoden 2017 alusta Qatarissa Al-Markhiya FC:n riveissä..


title: Sebastian Rudy

text: Sebastian Rudy (s. 28. helmikuuta 1990) on saksalainen jalkapalloilija, joka edustaa Bundesliigassa pelaavaa FC Schalkea. Pelipaikaltaan Rudy on keskikenttäpelaaja. Hän kuuluu myös Saksan jalkapallomaajoukkueeseen.


title: Sebastian Rudy

text: VfB Stuttgartin kasvatti Rudy debytoi ammattilaistasolla vuonna 2007 Stuttgartin kakkosjoukkueessa. Hänelle ei auennut paikkaa seuran ykkösjoukkueesta ja näin Rudy siirtyi vuonna 2010 niin ikään Bundesliigassa pelanneeseen TSG Hoffenheimiin. Hoffenheimissä nuori Rudy nousi nopeasti vakiopelaajaksi. Hän on pelannut jokaisella kaudella keskimäärin 30 ottelua. Kaudella 2014–2015 hän pelasi 29 ottelua tehden neljä maalia.


title: Sebastian Rudy

text: Kaudeksi 2017–2018 Rudy siirtyi Hoffenheimista suurseura Bayern Müncheniin. Kolmen vuoden sopimuksen tehnyt Rudy siirtyi Bayerniin ilmaiseksi. Yhden Bayern-kauden jälkeen hän siirtyi Schalke 04:ään.


title: Sebastian Rudy

text: Rudy on edustanut monia Saksan nuorten maajoukkueita. Vuodet 2009–2013 hän pelasi alle 21-vuotiaiden maajoukkueessa. Toukokuussa 2014 Rudy teki debyyttinsä Saksan jalkapallomaajoukkueessa ystävyysottelussa Puolaa vastaan. Häntä ei kuitenkaan valittu saman kesän MM-kisoihin, joissa Saksa voitti kultaa. Rudy valittiin EM-karsintaotteluun syyskuussa 2014 Skotlantia vastaan. Hän myös pelasi tuossa ottelussa.


title: Bekim Balaj

text: Bekim Balaj (usein myös muodossa Bekim Bala; s. 11. tammikuuta 1991 Reç, Albania) on albanialainen jalkapalloilija, joka edustaa Kroatian pääsarjassa 1. HNL:ssä pelaavaa HNK Rijekaa. Pelipaikaltaan oikeajalkainen Balaj on keskushyökkääjä. Hän pelaa myös Albanian jalkapallomaajoukkueessa.


title: Bekim Balaj

text: Balaj on KS Vllaznian kasvatti. Vuonna 2010 hän siirtyi turkkilaiseen Gençlerbirliği SK:hon. Balaj oli seurassa vain yhden kauden ajan, ennen kuin palasi takaisin kotimaahansa ja KF Tiranaan. Albanian pääkaupungissakin Balaj viihtyi vain kauden, ennen kuin siirtyi Tšekin suurseuraan AC Sparta Prahaan. Hänen alkunsa seurassa oli lupaava, mutta vuonna 2013 Balaj siirtyi lainalle puolalaiseen Jagiellonia Bialystokiin. Puolalaisseurassa pelejä kertyi 31 ja maaleja seitsemän yhden kauden aikana, joten toinen prahalaisseura Slavia Praha osti Balajn kesällä 2014. 13 ottelun ja kolmen maalin jälkeen Balaj siirtyi tammikuun 2015 siirtoikkunassa Kroatian pääsarjan 1. HNL:in HNK Rijekaan.


title: Bekim Balaj

text: Albanian jalkapallomaajoukkueessa 187 senttimetriä pitkä Balaj debytoi vuonna 2012. Hän on pelannut maajoukkueessa tähän mennessä viisi ottelua ja tehnyt yhden maalin. Tuo Balaj'n ainoa maaottelumaali oli upea volleymaali vaikeasta asennosta, joka ratkaisi EM-karsintaottelun Portugalia vastaan syyskuussa 2014. Balaj on myös pelannut Albanian nuorten maajoukkueissa.


title: Pelastustoimen laiminlyönti

text: Pelastustoimen laiminlyönti on Suomen rikoslain mukaan rikokseksi katsottavaa toimintaa. Sitä koskevassa säännöksessä asetetaan auttamisvelvollisuus jokaiselle, joka tietää toisen olevan hengenvaarassa. Pelastamista voidaan luonnehtia yleiseksi kansalaisvelvollisuudeksi. Pelastustoimen laiminlyönti säädetään rangaistavaksi rikoslain 21 luvun 15 pykälässä:


title: Pelastustoimen laiminlyönti

text: Pelastustoimen laiminlyöntiä koskeva säännös siirrettiin rikoslain 44 luvusta 21 lukuun vuonna 1969. Samassa yhteydessä rangaistusasteikkoon liitettiin myös vankeusrangaistuksen mahdollisuus. Alkuperäisessä vuoden 1889 muodossaan säännös oli seuraavanlainen:


title: Pelastustoimen laiminlyönti

text: Pelastustoimen laiminlyöntiä koskevan säännöksen asettaman pelastusvelvollisuuden yleisin tilanne on sellainen, että joku on hengenvaarassa. Tämä jokamiehen velvollisuus koskee myös sellaisia tilanteita, joissa joku on vakavassa terveyden vaarassa. Pelastustoimiin ryhtymistä edellytetään kuitenkin vain sellaiselta henkilöltä, joka on melko lähellä vahinkopaikkaa. Jos henkilöllä ei ole esimerkiksi uimataitoa, hänen ei odoteta auttavan vedessä olevaa hädänalaista ihmistä. Jos henkilö ei tiedä, miten hänen tulisi toimia, ja hän jää passiivisena katselemaan, hänen ei katsota syyllistyvän rikokseen. Myös paniikin tai hämmennyksen aiheuttama kyvyttömyys pelastustoimiin poistaa syyllisyyden rikokseen.


title: Pelastustoimen laiminlyönti

text: Pelastusvelvollisuus on yleinen, mutta annettavan avun luonnetta rajoitetaan säännöksessä siten, että riittävää on apu, mitä kultakin ihmiseltä kussakin tilanteessa voidaan vaatia. Joissakin tilanteissa edellytetään asettumista jonkinlaiseen vaaraan. Näin ollen esimerkiksi vapaaehtoiseen meripelastustoimintaan osallistuvan henkilön edellytetään ottavan riskejä, jotka hän pystyy taidoillaan ja tiedoillaan hallitsemaan. Riippuu siis henkilön kyvyistä ja tilanteen luonteesta, mitä kultakin voidaan kohtuudella vaatia. Kohtuudella voidaan vaatia esimerkiksi auttajan asettavan vaatteensa tai ajoneuvonsa likaantumisvaaraan ja hänen edellytetään ottavan vähäisen terveysriskin. Riskien tulee olla auttajan taidoilla ja tiedoilla hallittavissa, eikä hänen edellytetä asettavan omaa henkeään vaaralle alttiiksi.


title: Pelastustoimen laiminlyönti

text: Pelastustoimen laiminlyönnin katsotaan olevan varsinainen laiminlyöntirikos eli tällainen laiminlyönti sellaisenaan on rangaistavaa, vaikka henkilövahinkoja ei olisikaan tapahtunut. Tapahtumaa passiivisena seurannut sivustakatsoja on mahdollista tuomita rangaistukseen, vaikka joku toinen olisi saanut pelastettua hengenhädässä olleen. Onnettomuuspaikalla voi olla useita passiivisia sivullisia, joita kaikkia voidaan syyttää pelastustoimen laiminlyönnistä.


title: Pelastustoimen laiminlyönti

text: Jos henkilön katsotaan olevan vastuuasemassa uhrista, hänellä on erityinen auttamisvelvollisuus. Tällöin auttamatta jättäminen tuomitaan heitteillepanona. Jos hädänalainen kuolee, niin hänet avuttomaan tilaan jättämisestä vastuussa ollut voidaan tuomita kuolemantuottamuksesta. Tahalliseen henkirikokseen tai pahoinpitelyrikokseen syylliseksi todettua henkilöä ei tuomita pelastustoimen laiminlyönnistä rangaistukseen, sillä rangaistus näistä rikoksista on paljon ankarampi kuin auttamisvelvollisuuden laiminlyönnistä. Myös liikenneonnettomuuden tapahtumapaikalla voi syyllistyä pelastustoimen laiminlyöntiin liikennepaon tai heitteillepanon sijasta.


title: Pelastustoimen laiminlyönti

text: Korkeimman oikeuden tutkimassa ja ratkaisemassa jutussa KKO 1979 II 105 yhtenä osatekijänä oli pelastustoimen laiminlyönti. Miehet A ja B sekä naiset C ja D olivat pahoinpidelleet herra X:ää Jyväskylässä 1977. X menetti tajuntansa ja jäi maahan makaamaan. B, C ja D lopettivat pahoinpitelyn ja yhdessä A:n kanssa anastivat X:n taskusta kymmenen markan kolikkoa. Tämän jälkeen A pudotti rinnan korkeudelle nostamansa 21 kiloisen kiven X:n kasvoille. Uhri sai kallovamman ja kuoli veren hengittämiseen.


title: Pelastustoimen laiminlyönti

text: B, C ja D havaitsivat X:n joutuneen hengenvaaraan, mutta he poistuivat tapahtumapaikalta tekemättä mitään X:n auttamiseksi. Jyväskylän raastuvanoikeus tuomitsi A:n törkeästä pahoinpitelystä ja törkeästä kuolemantuottamuksesta viideksi vuodeksi vankeuteen sekä B:n, C:n ja D:n törkeästä pahoinpitelystä eripituisiin vankeusrangaistuksiin. Vaasan hovioikeus tuomitsi A:n täyttä ymmärrystä vailla tehdystä varkaudesta ja täyttä ymmärrystä vailla tehdystä taposta yhdistettynä 7 vuodeksi 20 päiväksi vankeuteen. B:n, C:n ja D:n tuomiota hovioikeus muutti vain siltä osin, että C ja D tuomittiin myös varkaudesta. Korkein oikeus ei muuttanut A:n tuomiota, mutta tuomitsi B:n, C:n ja D:n eripituisiin vankeusrangaistuksiin törkeästä pahoinpitelystä ja pelastustoimen laiminlyönnistä. Korkein oikeus katsoi, että B, C ja D olivat poistuneet tapahtumapaikalta, johon ulkopuolisten henkilöiden apua ei ollut odotettavissa. He eivät ryhtyneet toimiin X:n auttamiseksi tai avun hankkimiseksi hänelle. B, C ja D olisivat voineet ryhtyä toimiin X:n hoitoon saamiseksi ilman, että he olisivat saattaneet itseään tai ketään muutakaan vaaraan. Siksi korkein oikeus katsoi B:n, C:n ja D:n syyllistyneen pelastustoimen laiminlyöntiin.


title: Pelastustoimen laiminlyönti

text: Nora ja Jarkko olivat seurustelleet noin vuoden, mutta he eivät asuneet yhdessä. Eräänä päivänä vuonna 2005 he olivat viettäneet aikaansa Noran kerrostaloasunnossa nauttien samalla alkoholia. Illalla he olivat menneet Noran vuorolla yhdessä saunomaan taloyhtiön saunaan. Saunottuaan Nora oli lähtenyt asuntoonsa ja vahvassa humalassa ollut Jarkko oli jäänyt löylyhuoneeseen. Melko pian Nora palasi hakemaan Jarkkoa, mutta aikalukitus oli lukinnut saunatilojen oven, eikä hän saanut Jarkkoon yhteyttä, vaan joutui palaamaan yksin asuntoonsa. Jarkko löytyi seuraavana aamuna löylyhuoneesta kuolleena ja kuolinsyyksi selvisi myöhemmin lämpöhalvaus. Noralle vaadittiin Pieksämäen käräjäoikeudessa rangaistusta heitteillepanosta ja kuolemantuottamuksesta taikka toissijaisesti pelastustoimen laiminlyönnistä.


title: Pelastustoimen laiminlyönti

text: Käräjäoikeus tuli siihen johtopäätökseen, että Noran lähtiessä Jarkko oli istunut saunan alimmalla lauteella. Hän ei ollut liikunta- tai toimintakyvytön, sillä hän oli itse sulkenut saunan oven. Noran oli tarkoitus hakea Jarkko myöhemmin, ettei tämä loukkaisi itseään saunassa tai portaissa. Näin ollen Nora ei ollut jättänyt Jarkkoa avuttomaan tilaan ja tällä oli ilmeinen mahdollisuus itse poistua löylyhuoneesta. Sähkönsyöttö saunan kiukaaseen katkesi kello 22. Yleiseen elämänkokemukseen perustuen voi arvioida, että löylyhuone jäähtyy melko nopeasti kiukaan alettua kylmetä. Jarkon menehtymistä voi siten pitää ennalta arvaamattomana seurauksena. Noran voitiin katsoa olettaneen Jarkolle aiheutuvaa vaaraa niin pieneksi, ettei tahallisuuskynnys ylittynyt.


title: Pelastustoimen laiminlyönti

text: Asiassa jäi näyttämättä, että Nora olisi syyllistynyt rikoksiin, joista hänelle vaadittiin rangaistusta. Näin ollen käräjäoikeus hylkäsi kaikki syytteet. Itä-Suomen hovioikeus ei muuttanut käräjäoikeuden tuomiota, eikä korkein oikeus hovioikeuden tuomiota.


title: Sears Holdings

text: Sears Holdings Corporation on yhdysvaltalainen vähittäiskauppayritys, joka syntyi Kmartin ja Sears, Roebuck and Companyn yhdistyessä vuonna 2005. Sillä on yhteensä nelisen tuhatta Sears- ja Kmart-tavarataloa, ja se oli vuonna 2011 Yhdysvaltain kymmenenneksi suurin vähittäiskauppayritys.


title: Sears Holdings

text: Sears Holdings syntyi, kun tappiollinen Sears fuusioitiin selvitystilassa olleeseen Kmartiin vuonna 2005 ja aloitettiin päällekkäisyyksien poisto ja molempien ketjujen raju saneeraus.


title: Sears Holdings

text: Sears Holdings omistaa myös 51 prosenttia Sears Canadasta ja 20 prosenttia Sears Mexicosta (loput omistaa Carlos Slim Helú). Kmart-ketjun Australiassa ja Uudessa-Seelannissa omistaa sikäläinen Wesfarmers-yhtiö.


title: Sears Holdings

text: Vuonna 2007 Sears Holdings yhtiöitti kolme tärkeintä omaa tuotemerkkiään – Kenmore-kodinkoneet, Craftsman-työkalut ja DieHard-autonakut – omaksi KCD-yhtiökseen. Vuonna 2017 maailman suurin työkaluvalmistaja Stanley Black & Decker osti Craftsman-tuotemerkin.


title: Sears Holdings

text: Yhtiön myynti ja taloudellinen menestys on jatkuvasti heikentynyt fuusiosta alkaen. Vuoden 2011 huonon joulumyynnin jälkeen Sears Holdings ilmoitti 100–120 myymälän sulkemisesta. Pari kuukautta sen jälkeen se ilmoitti lopettavansa kaikki yhdeksän The Great Indoors -sisustusmyymälää.


title: Sears Holdings

text: Vuonna 2013 Sears Holdings oli Yhdysvaltain 13. suurin vähittäiskauppa liikevaihdolla mitattuna.


title: Sears Holdings

text: Sears haettiin konkurssiin 15. lokakuuta 2018.


title: Lumi peittää jäljet

text: Lumi peittää jäljet () on Mats Wahlin kirjoittama nuorille suunnattu dekkari. Se ilmestyi ruotsiksi 2002 ja suomeksi Nora Schuurmanin kääntämänä ja Otavan kustantamana vuonna 2007. Teos on itsenäinen jatko-osa vuonna 2005 ilmestyneelle teokselle "Näkymätön".


title: Lumi peittää jäljet

text: Kirjassa Harald Fors -niminen rikostutkija alkaa selvittää maahanmuuttajanuoren, Ahmed Sirrin murhaa. Kirjassa on paljon sivuhenkilöitä. Kirja on tapahtumarikas eikä murha ole ainoa rikos jota selvitetään. Kirjan tapahtumat sijoittuvat Ruotsiin ja sen teemana ovat muun muassa yhteiskunnalliset epäkohdat.


title: Soumpi

text: Soumpi on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen samannimisen tulvajärven rannalla 35 kilometriä Niafunkésta lounaaseen. Kunnassa on 16 600 asukasta (vuonna 2009).


title: Soumpi

text: Soumpin kunnan pinta-ala on arviolta 1505 neliökilometriä. Se rajoittuu idässä Niafunkén piirin Soboundoun ja lännessä Dianken, pohjoisessa Goundamin piirin Tilemsin ja Gargandon sekä etelässä Moptin alueen Youwaroun piirin Youwaroun kuntiin. Seutu kuuluu Sahelin vyöhykkeeseen. Alueella virtaavat Nigerin ajoittain kuivuvat sivuhaarat Pochioko, Binnga, Sirou ja Dankoro.


title: Soumpi

text: Kuntaan kuuluu 22 kylää ja paimentolaisryhmää. Asukkaat ovat songhaita, fulbeja, bambaroita, sarakoleja ja tuaregeja.


title: Soumpi

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Kotieläimiä ovat naudat, vuohet, lampaat, aasit, kamelit, hevoset ja siipikarja. Kauppaa käydään Soumpin, Darin ja Attaran kylien sekä lähikuntien toreilla.


title: Soumpi

text: Kunnasta on kuivana aikana tieyhteydet Niafunkéen ja Léréen. Tulva-aikaan liikennöinti on vaikeaa. Palveluihin kuuluu joukko kouluja ja kolme terveysasemaa.


title: Eston Kohver

text: Eston Kohver (s. 1971) on virolainen poliisi, joka työskentelee Viron tiedustelupoliisiorganisaatiossa järjestäytyneen rikollisuuden yksikössä. Hänelle myönnettiin vuonna 2010 valtiollinen kunniamerkki, viidennen luokan kotkaristi.


title: Eston Kohver

text: Viron mukaan Venäjän turvallisuuspalvelu FSB sieppasi Kohverin Luhamaassa, Virossa, lähellä Venäjän rajaa 5. syyskuuta 2014. Venäjän mukaan Kohver oli ollut Venäjän puolella rajaa, joten FSB pidätti hänet. Häntä syytettiin muun muassa vakoilusta, maahan luvatta tunkeutumisesta ja laittomasta aseen hallussapidosta. Viron julkaisemassa asiakirjassa venäläiset rajavartijat vahvistavat sieppaajien tulleen Viroon Venäjältä.


title: Eston Kohver

text: Suomen ulkoministeri Erkki Tuomioja piti tapausta vakavana kidnappauksena. Pohjoismaiden ja Baltian maiden esittämässä vetoomuksessa todettiin, että Kohver vietiin voimaa käyttäen Venäjälle ja pidätettiin. He vaativat hänen vapauttamistaan välittömästi sekä palauttamaan Viroon. Myös Euroopan parlamentti vaati Kohverin välitöntä vapauttamista maaliskuussa 2015.


title: Eston Kohver

text: Elokuussa 2015 Kohver tuomittiin 15 vuodeksi vankeuteen Pihkovan alueoikeudessa Venäjällä. Lisäksi hänelle määrättiin 100 000 ruplan sakko.


title: Eston Kohver

text: 26. syyskuuta 2015 Kohver palautettiin Viroon. Viro antoi Venäjälle vaihdossa Viron entisen suojelupoliisin työntekijän, Aleksei Dressenin. Hänet oli tuomittu maanpetoksesta vuonna 2012 vuodettuaan Virossa salaiseksi luokiteltuja tietoja Venäjälle Viron itsenäistymisestä vuodesta 1991 alkaen.


title: Soboundou

text: Soboundou on maalaiskunta Timbuktun alueen Niafunkén piirissä Malissa. Sen keskuspaikka on Niafunké, joka on samalla piirin hallinnollinen keskus. Kunnassa on 44 900 asukasta (vuonna 2009).


title: Soboundou

text: Soboundoun kunnan pinta-ala on arviolta 1482 neliökilometriä. Se rajoittuu idässä Niafunkén piirin Banikane Narhawan ja Fittougan, etelässä Koumaïran ja lännessä Soumpin sekä pohjoisessa Goundamin piirin Gargandon ja Tonkan kuntiin. Seutu kuuluu Sahelin vyöhykkeeseen. Sen läpi virtaa Nigerjoki, joka tulva-aikaan muodostaa tasangolle järviä.


title: Soboundou

text: Kuntaan kuuluu 50 kylää. Asukkaat ovat etupäässä songhaita, fulbeja ja bambaroita. Lisäksi on sorkoja, bozoja, tuaregeja ja maureja.


title: Soboundou

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Myytäväksi kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot ja sorkot harjoittavat kalastusta. Kaupankäynti suuntautuu etupäässä Moptiin.


title: Soboundou

text: Kunnasta on kuivaan aikaan tieyhteydet Tonkaan ja Moptiin. Tulva-aikaan liikennöidään Nigerjokea pitkin Diréen ja Moptiin. Palveluihin kuuluu 18 alakoulua, kaksi yläkoulua, kolme keskikoulua, piirin poliklinikka ja neljä terveysasemaa.


title: Soboundou

text: Paikallinen nähtävyys ovat Dabin kylän lähellä sijaitsevat megaliittiset rakennelmat.


title: N’Gorkou

text: N’Gorkou on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen oikeanpuoleisella rannalla 40 kilometriä Niafunkésta kaakkoon. Kunnassa on 24 400 asukasta (vuonna 2009).


title: N’Gorkou

text: N’Gorkoun kunnan pinta-ala on arviolta 879 neliökilometriä. Se rajoittuu lännessä Niafunkén piirin Koumaïran ja pohjoisessa ja idässä Fittougan kuntiin sekä etelässä Moptin alueeseen. Seutu kuuluu Sahelin vyöhykkeeseen. Sen läpi virtaavat Nigerjoen ajoittain kuivuvat sivuhaarat Koli-Koli, Sornére, Okarou, Mayel, Tarabé ja Gambala, jotka tulva-aikaan muodostavat järviä.


title: N’Gorkou

text: Kuntaan kuuluu 54 kylää. Asukkaat ovat etupäässä bambaroita, songhaita, fulbeja, bozoja ja tuaregeja.


title: N’Gorkou

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot harjoittavat kalastusta tulva-aikaan. Maataloustuotteita myydään lähikuntien toreilla, karjaa ja kalaa viedään myytäväksi Moptiin.


title: N’Gorkou

text: Kunnan liikenneyhteydet ovat heikot. Kuivana aikana N’Gorkousta on tieyhteys Moptiin. Tulva-aikaan ainoa liikenneväline on vene. Palveluihin kuuluu seitsemän alakoulua, yksi yläkoulu ja kaksi terveysasemaa.


title: Indonesian–Malesian konfrontaatio

text: Indonesian–Malesian konfrontaatio eli konfrontasi oli aseellinen konflikti Malesian ja Indonesian välillä. Konflikti alkoi Malesian liittovaltion perustamisesta vuonna 1963. Indonesian presidentti Sukarno ei hyväksynyt Pohjois-Borneon ja Sarawakin liittämistä Malesiaan. Indonesia aloitti aseellisen konfliktin, jossa se yritti ottaa alueet hallintaansa ja estää Malesian liittovaltion perustamisen.


title: Indonesian–Malesian konfrontaatio

text: Indonesian ja Malesian välisen konfrontaation syyt johtuivat pitkälti eurooppalaisten siirtomaavaltojen aluejaoista Borneon saarella. 1880-luvulle tultaessa Borneon saarella oleva nykyisen Indonesian alue kuului Alankomaiden Itä-Intiaan. Britannia otti 1880-luvulla hallintaansa saaren pohjoisrannikolla olevat Sarawakin ja Brunein. Nykyinen Sabahin alue kuului Sulun sulttaanikuntaan, joka oli Filippiinien ohella Espanjan siirtomaa. Britit pyrkivät lisäämään 1880-luvulla vaikutusvaltaansa alueella, koska Saksan keisarikunta esitti Borneolla aluevaatimuksia ja Ranskalla oli Indokiinassa vahva asema. Britannian Pohjois-Borneon kauppakomppania neuvotteli Brunein ja Sulun sulttaanien kanssa alueluovutuksista. Britit saivat 1880-luvulla määräysvallan saaren pohjoisimmasta osasta, josta muodostettiin Pohjois-Borneo.


title: Indonesian–Malesian konfrontaatio

text: Malaija itsenäistyi Britanniasta vuonna 1957 ja Indonesia itsenäistyi Alankomaista vuonna 1949. Brittiläisiä kruununsiirtomaita Kaakkois-Aasiassa olivat 1960-luvun alussa vielä Singapore, Sarawak ja Pohjois-Borneo sekä brittiläinen protektoraatti Brunei.


title: Indonesian–Malesian konfrontaatio

text: Vuonna 1961 Malaijan pääministeri Tunku Abdul Rahman ehdotti liittovaltiota, johon kuuluisivat Malakan niemimaalla sijaitseva Malaijan liittovaltio, sekä Singapore, Sarawak, Pohjois-Borneo ja Brunei. Malesian perustamista ei hyväksytty Indonesiassa ja Filippiineillä. Filippiinit vaati Sabahia liitettäväksi alueeseensa, koska maassa katsottiin, että alue on historiallinen osa Filippiinejä. Kaksi kolmasosaa Borneon saaresta taas kuului Indonesialle. Saaren eteläosan muodosti Indonesialle kuuluva Kalimantan, joka oli peritty Alankomaiden siirtomaavallan purkauduttua Kaakkois-Aasiassa. Indonesiassa katsottiin että maahan piti liittää myös saaren pohjoisimmat osat.


title: Indonesian–Malesian konfrontaatio

text: Vuodenvaihteessa 1962–1963 käydyssä Brunein kapinassa muslimiradikaalien johtama Pohjois-Kalimantanin Kansallinen armeija (TNKU) yritti kaapata vallan sulttaanikunnassa ja yhdistää Borneon saaren pohjoisosat Pohjois-Borneon federaatioksi. Indonesia tuki vallankaappausyritystä, mutta britit kukistivat kapinan nopeasti. Indonesiassa alettiin käyttää tammikuussa 1963 termiä "konfrontaatio", joka viittasi siihen pyrkimykseen estää Malesian liittovaltion perustaminen ilman sotatoimia. Aseellinen liikehdintä Borneon Indonesian-puoleisella osalla kuitenkin kiihtyi ja Indonesian joukot kävivät rajan toisella puolella sabotointitehtävissä ja levittämässä Malesian vastaista poliittista propagandaa.


title: Indonesian–Malesian konfrontaatio

text: Maissa oli ajoittaisia yrityksiä poliittisen yhteisymmärryksen saavuttamiseksi. Toukokuussa 1963 Malaijan pääministeri Tunku Abdul Rahman ja Indonesian presidentti Sukarno sopivat, että Borneolla järjestetään kansanäänestys valtioliitosta, ja mikäli Pohjois-Borneolla ja Sarawakissa kansa kannattaa liitosta, Indonesia ei esitä aluevaatimuksia Borneolla. Kuitenkin 9. heinäkuuta 1963 Tunku allekirjoitti Lontoon sopimuksen, jossa sovittiin Malesian liittovaltion perustamisesta, mitä Sukarno ei hyväksynyt.


title: Indonesian–Malesian konfrontaatio

text: Viimeisin sovitteluyritys kriisin ratkaisemiseksi oli elokuussa 1963, kun Malaijan pääministeri Tunku Abdul Rahman, Indonesian presidentti Sukarno ja Filippiinien presidentti Diosdado Macapagal sopivat kolmen maan löyhästä yhteistyöjärjestelmästä, josta käytettiin termiä "Malphilindo". Yhteistyöjärjestelmä oli kuitenkin kuolleena syntynyt aate, eikä se estänyt kriisin puhkeamista.


title: Indonesian–Malesian konfrontaatio

text: Brunei jättäytyi lopulta valtioliiton ulkopuolelle, koska maa ei halunnut jakaa muiden kanssa öljyvarannoista syntynyttä omaisuuttaan. Malaija, Singapore, Sarawak ja Pohjois-Borneo yhdistyivät Malesian liittovaltioksi 16. syyskuuta 1963. Pohjois-Borneosta muodostettiin Malesian osavaltio Sabah. Malesian perustamista ei hyväksytty naapurimaissa ja Indonesia ja Filippiinit katkaisivat diplomaattisuhteensa Malesiaan.


title: Indonesian–Malesian konfrontaatio

text: Malesian liittovaltion perustamisen jälkeen tilanne kärjistyi. Indonesiassa Sukarno katsoi, että Sabahin ja Sarawakin liittäminen Malesian liittovaltioon on brittien uuskolonialistinen juoni, joka edustaa paluuta siirtomaa-aikaan ja Indonesia ryhtyi kamppailemaan alueiden hallinnasta ilman sodanjulistusta. Indonesia lähetti Malakansalmelle partiolaivoja, jotka takavarikoivat malesialaisia ja singaporelaisia kalastusaluksia. Kommandojoukkoja soluttautui myös Singaporeen ja tarkoituksena oli katkaista Singaporen saarelta yhteys Johorensalmen yli Malesian mannermaalle Johorin puolelle.


title: Indonesian–Malesian konfrontaatio

text: Singaporeen kohdistui myös terrori-iskuja. Singaporen MacDonald Houseen tehtiin pommi-isku, jossa sai surmansa kolme ihmistä ja 33 loukkaantui. Iskun takana uskotaan olleen indonesialaisten terroristien. Lisäksi epäillään että indonesialaisterroristit olivat Singaporessa sattuneiden vuoden 1964 rotumellakoiden takana. Terrori-iskuilla ja propagandalla Sukarnon politiikka pyrki luomaan epäjärjestystä Malesiaan liittyneeseen Singaporeen.


title: Indonesian–Malesian konfrontaatio

text: Borneolla indonesialaiset kommandojoukot tekivät rajan yli aseellisia iskuja Sabahin ja Sarawakin puolelle ja maiden rajoilla oli aseellisia yhteenottoja. Syys-lokakuussa 1964 Indonesian sotilaallinen liikehdintä kiihtyi myös Malakan niemimaan rannikolla ja Britannia ja Malesia pyysivät kansainyhteisöltä tukea kriisin päättämiseksi. Kriisin pitkittyessä Australia antoi myös sotilaallista tukeaan Borneolla Malesian ja Indonesian välisen rajan valvontaa varten. Vuonna 1965 Borneon brittijoukot ryhtyivät aggressiivisempiin toimiin maiden rajalla. Tarkoituksena oli asutuskeskuksien puolustamisen lisäksi saada Indonesian joukot puolustuskannalle rajan omalla puolellaan. Britit laajensivat sotilastoimia Indonesian puolelle, pyrkien näin estämään Indonesian Pohjois-Borneolle tekemät iskut. Vuoden 1965 loppuun mennessä tilanne saatiin vakautettua.


title: Indonesian–Malesian konfrontaatio

text: Kriisi päättyi lopulta vuonna 1966 Indonesian sisäisiin ristiriitoihin, jotka kaatoivat Sukarnon hallinnon. Maa oli pahasti köyhtynyt sotatoimien takia ja joillakin alueilla kärsittiin jopa nälänhätää. Malesiaa vastaan käytyjen taistelujen lisäksi maa kärsi edelleen hollantilaisia vastaan käydystä sodasta. Lisäksi Sukarnon hallinto alkoi turvata yhä enemmän kommunisteihin. Malesiaa vastaan käyty konfrontasi veti Indonesiaa yhä enemmän Neuvostoliiton ja Kiinan kommunistihallintojen suuntaan. Yhdysvallat veti myös tukensa pois Indonesialta kriisin alettua, koska Malesia nähtiin länsimaissa vahvasti kommunisminvastaisena maana, joka esti kommunismin leviämistä muihin Kaakkois-Aasian maihin.


title: Indonesian–Malesian konfrontaatio

text: Sisäiset jännitteet puhkesivat 1965–1966, kun Indonesiassa murhattiin viisi armeijan kenraalia kommunistien vallankaappausyrityksessä. Maan armeija ja eliitti, sekä muslimiväestö eivät enää hyväksyneet Sukarnon hallituksen veljeilyä maan kommunistisen puolueen kanssa. Armeijan johtaja kenraali Suharto nousi johtamaan Sukarnon hallinnon vastaista oppositiota ja todellinen valta siirtyi Suharton johtamalle armeijalle maaliskuussa 1966 kun armeija otti valtionkoneiston hallintaansa. Armeija kielsi kommunistien toiminnan ja kommunisteiksi epäiltyjen henkilöiden joukkomurhat sallittiin. Indonesian sisäisessä kriisissä kuoli arviolta miljoona ihmistä.


title: Indonesian–Malesian konfrontaatio

text: Suharto ei valtaan päästyään enää jatkanut Malesian vastaista operaatiota ja maat solmivat rauhan 11. elokuuta 1966. Rauhansopimuksessa todettiin, että Sarawak ja Sabah ovat osa Malesian liittovaltiota. Rauhan myötä Sukarnoa rangaistiin kotiarestiin laittamisella ja suhteet Indonesian ja Malesian sekä kriisin aikana Malesiasta eronneen Singaporen välillä normalisoituivat. Kriisissä sai surmansa kaikkiaan 114 Kansainyhteisön ja 560 Indonesian sotilasta.


title: Koumaïra

text: Koumaïra on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen sivuhaaran Bara Issan varrella 20 kilometriä Niafunkésta kaakkoon. Kunnassa on 14 800 asukasta (vuonna 2009).


title: Koumaïra

text: Koumaïran kunnan pinta-ala on arviolta 476 neliökilometriä. Se rajoittuu pohjoisessa Niafunkén piirin Soboundoun, idässä Fittougan ja kaakossa N’Gorkoun kuntiin sekä lounaassa Moptin alueeseen. Seutu kuuluu Sahelin vyöhykkeeseen. Sen läpi virtaavat Nigerin haarajoet Bara Issa, Dioni, Koli-Koli ja Gabi, jotka muodostavat ajoittain kuivuvia järviä.


title: Koumaïra

text: Kuntaan kuuluu 36 kylää. Asukkaat ovat etupäässä bambaroita, songhaita, fulbeja ja bozoja. Vallitseva uskonto on islam.


title: Koumaïra

text: Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat riisi, hirssi ja durra. Kotieläimiä ovat naudat, vuohet, lampaat, aasit, hevoset, kamelit ja siipikarja. Kalastusta harjoittavat tulva-aikana bozot ja sorkot. Karjaa ja kalaa myydään Moptiin.


title: Koumaïra

text: Kunnan liikenneyhteydet ovat heikot. Palveluihin kuuluu kahdeksan koulua ja terveysasema.


title: Kavantsaaren rautatieasema

text: Kavantsaaren rautatieasema oli rautatieliikennepaikka Viipuri-Joensuu rataosalla. Asema sijaitsi Antrean pitäjän Kavantsaaressa lähellä Kavantsaaren kartanoa. Paikkakunnalta kuljetettiin etenkin Viipuriin huomattavia määriä maitoa.


title: Kavantsaaren rautatieasema

text: Alkuperäisen asemarakennuksen oli suunnitellut Knut Nylander Oulun radan tyyppipiirustusten mukaan. Vuoden 1918 sisällisodan Antrean rintaman taisteluiden aikana asemanseudulla toimi punaisten tukikohta. Huhtikuun lopussa asemarakennus tuhoutui sen edustalla olleesta ammusvarastosta levinneestä tulipalosta. Toinen asemarakennus valmistui Thure Hellströmin suunnittelemana samana vuonna. Jatkosodan aikana asema alennettiin pysäksiksi.


title: Fittouga

text: Fittouga on maalaiskunta Timbuktun alueen Niafunkén piirissä Malissa. Sen keskuskylä Saraféré sijaitsee Nigerjoen sivuhaaran Bara Issan varrella 35 kilometriä Niafunkésta itään. Kunnassa on 30 600 asukasta (vuonna 2009).


title: Fittouga

text: Fittougan kunnan pinta-ala on 976 neliökilometriä. Se rajoittuu etelässä Niafunkén piirin N’Gorkoun, lännessä Koumaïran ja Soboundoun, pohjoisessa Banikane Narhawan ja idässä Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Sen läpi virtaa Bara Issa sivuhaaroineen, jotka muodostavat väliaikaisia järviä.


title: Fittouga

text: Kuntaan kuuluu 64 kylää. Asukkaat ovat etupäässä fulbeja, bambaroita, songhaita ja bozoja.


title: Fittouga

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot harjoittavat tulva-aikana kalastusta. Saraféréssa ja Garnatyssa pidetään viikoittaiset markkinat. Karjaa ja kalaa viedään myytäväksi Moptiin.


title: Fittouga

text: Kunnan liikenneyhteydet ovat heikot. Kuivana aikana Saraférésta on tieyhteys Moptiin. Tulva-aikaan ainoa liikenneväline on vene. Palveluihin kuuluu 12 alakoulua, yksi yläkoulu ja kolme terveysasemaa.


title: Sigurd Jansen

text: Sigurd Jansen (s. 4. maaliskuuta 1932) on norjalainen säveltäjä, kapellimestari ja pianisti. Hän opiskeli Norjan valtiollisessa musiikkikorkeakoulussa klassista musiikkia ja toimi pianonsoiton opettajana vuosina 1957–1962. Hän on työskennellyt vuodesta 1957 Norjan yleisradioyhtiö NRK:ssa, jossa hän on tuottanut musiikkia moniin tv-ohjelmiin ja elokuviin.


title: Sigurd Jansen

text: Jansen toimi Norjan kapellimestarina Eurovision laulukilpailussa kuudesti, vuosina 1979–1984.


title: Dianké

text: Dianké on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen sivuhaaran varrella 75 kilometriä Niafunkésta lounaaseen. Kunnassa on 12 700 asukasta (vuonna 2009).


title: Dianké

text: Diankén kunta rajoittuu idässä idässä Niafunkén piirin Soumpin ja lännessä Lérén, pohjoisessa Goundamin piirin Alzounoubin ja Tilemsin sekä etelässä Moptin alueen Youwaroun piirin Farimakén ja Youwaroun kuntiin. Asukkaat ovat songhaita, fulbeja, bambaroita, tuaregeja ja bozoja.


title: Dianké

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Myytäväksi kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit, hevoset ja kamelit.


title: Dianké

text: Kunnasta on kuivana aikana tieyhteydet Léréen, Niafunkéen ja Mauritaniaan. Nigerjoen tulva-aikana liikkuminen on vaikeaa. Palveluihin kuuluu kolme alakoulua ja terveysasema.


title: Hannilan seisake

text: Hannilan seisake (lyh. Hna, ratakm 343+301) oli rautatieliikennepaikka Viipuri-Joensuu rataosalla Antrean kunnan Hannilan kylässä. Seisake oli radan alkuperäisiä liikennepaikkoja, ja se muodostui jo alussa tärkeäksi puutavaranlastauspaikaksi. Seisakkeelta kuljettiin halkoja etenkin Pietariin. Seudulle muodotui seisakkeen ansiosta tiivistä asutusta.


title: Hannilan seisake

text: Alkuperäinen asemarakennus oli Knut Nylanderin suunnittelema. Se muutettiin asuinkäyttöön vuonna 1900, kun Bruno Granholmin piirustusten mukainen uusi asema valmistui. Jatkosodan aikana asema alennettiin Kavantsaaren rautatieaseman tapaan pysäksiksi.


title: Simo Roiha

text: Simo Roiha (s. 27. joulukuuta 1990 Rovaniemi) on suomalainen jalkapalloilija, joka edustaa Veikkausliigassa pelaavaa Rovaniemen Palloseuraa. Pelipaikaltaan hän on hyökkääjä ja hän pelaa numerolla 20.


title: Simo Roiha

text: Liigadebyyttinsä Roiha teki kaudella 2014 ja onnistui heti ensimmäisellä kaudellaan murtautumaan säännöllisesti pelaavaan kokoonpanoon.


title: Victor Westermarck

text: Victor Mikael Westermarck (s. 26. helmikuuta 1994 Espoo) on suomalainen jääkiekkopuolustaja, joka edustaa SM-liigajoukkue Vaasan Sportia.


title: Victor Westermarck

text: Westermarck aloitti jääkiekkoilun 6-vuotiaana Espoon Palloseurassa. Hän on kuitenkin varsinaisesti Jäähongan kasvatti. Westermarck siirtyi juniorina sittemmin Espoo Bluesiin. Hän vaihtoi omien sanojensa mukaan pelipaikkaansa hyökkääjästä puolustajaksi B-juniori-ikäisenä. Westermarck siirtyi 16-vuotiaana Bluesista Kiekko-Espoon B-nuoriin kaudeksi 2010–2011. Hän voitti koko B-nuorten I-divisioonan puolustajien piste- ja maalipörssin tehoilla 13+16=29. Westermarck voitti kauden päätteeksi sarjan mestaruuden. Kaudella 2011–2012 hän pelasi sekä Bluesin B-nuorissa SM-sarjaa että Bluesin kakkosjoukkueen B-nuorissa SM-karsintoja ja I-divisioonaa. Westermarck voitti ensimmäisenä mainitussa joukkueessa kauden päätteeksi B-nuorten SM-hopeaa ja palkittiin B-nuorten SM-sarjan tehopelaajana Janne Ojanen -palkinnolla sekä valittiin tähdistökentälliseen. Kauden 2012–2013 päätteeksi hän voitti A-nuorten SM-hopeaa.


title: Victor Westermarck

text: Kaudeksi 2013–2014 Westermarck siirtyi 2+1-vuotisella SM-liigasopimuksella Tapparaan. Hän sai tililleen yhden European Trophy -ottelun, mutta ei debytoinut vielä SM-liigassa. Suurimmaksi osaksi Tapparan A-nuorissa pelannut Westermarck sai kuitenkin miesten pelejä tililleen seitsemän ottelun verran lainalla Mestis-joukkue Lempäälän Kisassa. Helmikuussa 2014 hän purki sopimuksensa Tapparan kanssa ja palasi loppukaudeksi kasvattajaseuransa Bluesin A-nuoriin. Westermarck voitti kauden päätteeksi A-nuorten Suomenmestaruuden.


title: Victor Westermarck

text: Huhtikuussa 2014 Westermarck teki vuoden mittaisen SM-liigasopimuksen Bluesin kanssa. Hän aloitti kauden 2014–2015 lainalla Mestis-joukkue Kiekko-Vantaassa, mutta teki liigadebyyttinsä jo Bluesin kauden toisessa ottelussa 13. syyskuuta 2014 Pelicansia vastaan. Westermarck sai ottelussa jääaikaa 2.46 minuuttia. Hänen liigauransa avausmaali syntyi 20. marraskuuta 2014 vieraissa Vaasan Sportia vastaan. Westermarck palkittiin ottelun "Ilta-Sanomien" yhden tähden tähtipelaajana. Yhteensä hännen tulokaskautensa toi 33 runkosarjaottelussa tehot 1+8=9 sekä neljässä playoff-ottelussa yhden maalin. Westermarck vahvisti kauden aikana myös yhdessä playoff-ottelussa Bluesin A-nuoria, joissa hän voitti kauden päätteeksi SM-pronssia. Tammikuussa 2015 Westermarck teki 1+1-vuotisen jatkosopimuksen Bluesin kanssa. Myös Bluesin SM-liigakauden 2015–2016 päätyttyä hän siirtyi seuran A-nuorten vahvuuteen. Westermarck voitti A-nuorten SM-liigan pudotuspelien puolustajien piste-, maali- ja syöttöpörssin tehoilla 3+5=8. Hän voitti kauden päätteeksi hopeaa.


title: Victor Westermarck

text: Westermarck siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hän jakoi pudotuspeleissä tehoilla 3+5=8 joukkueen sisäisen pistepörssin voiton Aleksi Järvisen kanssa sekä sisäisen syöttöpörssin voiton Niklas Tikkisen ja Emil Oksasen kanssa. Westermarck voitti myös Espoo Unitedin sisäisen tehotilaston lukemalla +7. Hän voitti kauden päätteeksi Mestis-pronssia.


title: Victor Westermarck

text: Kaudeksi 2018–2019 Westermarck siirtyi vuoden mittaisella sopimuksella Vaasan Sportin SM-liigajoukkueeseen. Tammikuussa 2019 hän teki seuran kanssa kaksivuotisen jatkosopimuksen.


title: Victor Westermarck

text: Westermarck on pelannut kymmenen nuorten maaottelua.


title: Victor Westermarck

text: Westermarckin pikkuveli Felix on pelannut hyökkääjänä Victorin joukkuetoverina Bluesin junioreissa ja Espoo Unitedissa. Felix on pelannut urallaan myös 25 SM-liigaottelua Sportissa.


title: Victor Westermarck

text: Victor Westermarck valmistui ylioppilaaksi Vasa svenska aftonläroverkistä keväällä 2014.


title: Kassiano Soares

text: Kassiano Soares (s. 24. huhtikuuta 1995 Brasilia) on brasilialainen jalkapalloilija, joka pelaa Veikkausliigaa MyPan riveissä. Pelipaikaltaan hän on keskikenttäpelaaja ja hänen pelinumeronaan on 14. Soares saapui Suomeen toukokuussa 2014 kotimaansa Fluminesesta.


title: Banikane Narhawa

text: Banikane Narhawa on maalaiskunta Timbuktun alueen Niafunkén piirissä Malissa. Sen keskuskylä Banikane sijaitsee Nigerjoen sivuhaaran Bara Issan varrella 45 kilometriä Niafunkésta koilliseen. Kunnassa on 24 200 asukasta (vuonna 2009).


title: Banikane Narhawa

text: Banikane Narhawan kunnan pinta-ala on arviolta 830 neliökilometriä. Se rajoittuu etelässä Niafunkén piirin Fittougan ja lännessä Soboundoun, pohjoisessa Goundamin piirin Tonkan ja Dirén piirin Tindirman sekä idässä Dirén piirin Bingan ja Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Sen läpi virtaavat Nigerjoen haarat Bara Issa ja Issa Ber. Joen tulvat muodostavat tasangoille järviä.


title: Banikane Narhawa

text: Kuntaan kuuluu 43 kylää. Asukkaat ovat fulbeja, songhaita, tuaregeja, bozoja ja bambaroita.


title: Banikane Narhawa

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozojen tulva-aikana pyytämää kalaa myydään Moptiin. Gounambougoun kylässä pidetään viikoittaiset markkinat.


title: Banikane Narhawa

text: Kunnan liikenneyhteydet ovat heikot. Tulva-aikaan ainoa liikenneväline on vene. Palveluihin kuuluu seitsemän alakoulua, yläkoulu, keskikoulu ja kaksi terveysasemaa.


title: Keithy Simpson

text: Keithy Simpson (s. 19. huhtikuuta 1990 Jamaika) on jamakailainen jalkapalloilija, joka pelaa Veikkausliigaa Vaasan Palloseuran riveissä. Hän on pelipaikaltaan puolustaja ja hänen pelinumeronaan on 14. Simpson saapui Suomeen kaudeksi 2014 ja onnistui heti ensimmäisellä liigakaudellaan vakiinnuttamaan paikkansa pelaavassa kokoonpanossa.


title: Antti Palohuhta

text: Antti Palohuhta (s. 1. toukokuuta 1994 Evijärvi) on suomalainen jalkapalloilija, joka edustaa Ykkösessä pelaavaa Kokkolan Pallo-Veikkoja. Hän on pelipaikaltaan hyökkääjä.


title: Antti Palohuhta

text: Liigadebyyttinsä Palohuhta teki FF Jarossa kaudella 2013 ja saman kauden aikana sai peliaikaa kaikkiaan neljässä ottelussa.


title: Punasyyskorento

text: Punasyyskorento ("Sympetrum vulgatum") on syyskorentoihin kuuluva pienikokoinen sudenkorento.


title: Punasyyskorento

text: Laji on ulkonäöltään samankaltainen kuin muut syyskorentolajit. Varsinkin lännensyyskorento on huomattavan samannäköinen. Punasyyskorennolla on vaaleat juovat reisien ja säärien ulkosivuilla. Siivissä on vain vähän tai ei ollenkaan keltaista väriä, jota elokorennolla on paljon. Punasyyskorentonaaraan sukuaukon suojus poikkeaa lännensyyskorennosta olemalla huomattavasti ulkoneva. Koiraalla taas on lännensyykorentoa lyhyempi ja paksumpi paritteluelimien etupuolen väkänen.


title: Punasyyskorento

text: Väritykseltään punasyyskorennon koiras on sukukypsänä punainen ja nuorempana keltainen. Naaraan väritys vaihtelee ruskeasta punaisen ja keltaisen kirjavaan. Nuori naaras on kellertävä.


title: Punasyyskorento

text: Punasyyskorennon takaruumiin pituus on 23–28 mm ja takasiiven pituus 25–30 mm.


title: Punasyyskorento

text: Punasyyskorentoa tavataan yleisenä Euroopassa varsinkin maanosan keskiosissa ja Skandinavian eteläosissa sekä Aasiassa lännestä Kiinan pohjoisosiin ja Sahalinille asti. Suomessa laji esiintyy yleisenä ja runsaana rannikoilla ja yleistyvänä sisämaassa.


title: Punasyyskorento

text: Punasyyskorennon elinympäristöihin kuuluvat yleisesti merenlahdet ja muut seisovat vedet, joihin kuuluvat muun muassa järvet ja lammet, joissa on paljon kasvillisuutta. Aikuisia yksilöitä esiintyy paljon hiekkateillä ja kallioilla.


title: Punasyyskorento

text: Punasyyskorennon lentoaika sijoittuu syyskorentojen tapaan loppukesään ja syksyyn. Lajin lentoaika on Suomessa heinäkuun puolivälistä lokakuun puoliväliin päälentoajan ajoittuessa elokuun alusta syyskuun loppupuolelle.


title: Target (yritys)

text: Target Corporation on yhdysvaltalainen vähittäiskauppaketju, joka on perustettu 1902. Se on Yhdysvaltain toiseksi suurin alennustavarataloketju Walmartin jälkeen. Vuonna 2013 Target oli sijalla 36 suurimpien yritysten Fortune 500 -listauksessa.


title: Target (yritys)

text: Ensimmäisen Target-myymälän avasi Douglas Dayton vuonna 1962 Minnesotan Rosevilleen. Se kasvoi nopeasti ketjuksi ja Dayton Hudson Corporationin suurimmaksi yksiköksi, kunnes se vuonna 2000 yhtiöitettiin Target Corporationiksi. Targetilla on noin 1 900 myymälää Yhdysvalloissa, ja maaliskuussa 2013 se aloitti myös Kanadassa Hudson’s Bay Companyn Zeller-ketjuun kuuluneiden 127 myymälän voimin.


title: Target (yritys)

text: Australiassa toimivan Target-ketjun omistaa sikäläinen vähittäiskauppajätti Wesfarmers Group, jolla on siellä myös amerikkalaisen Kmart-ketjun tunnusten käyttöoikeudet.


title: Target (yritys)

text: George Draper Dayton perusti Goodfellow Dry Goods -yhtiön vuonna 1902 ja muutti seuraavana vuonna sen omalle nimelleen Dayton Dry Goods Companyksi. Vuonna 1962 yhtiö avasi ensimmäisen Target-nimisen liikkeen halvemmaksi vaihtoehdoksi tavarataloilleen. Vuonna 1969 Dayton fuusioitui J.L. Hudson Companyn kanssa, ja nimeksi otettiin Dayton-Hudson Corporation. Vuonna 1978 ostettiin Mervyn’s-ketju ja vuonna 1990 Marshall Field & Company, jotka kuitenkin myytiin pois vuonna 2004.


title: Target (yritys)

text: 1970-luvun puolivälissä Targetista oli tullut Dayton-Hudsonin kannattavin osa yli miljardin dollarin vuosimyynteineen. 1990-luvun alussa perustettiin uusi iso myymälätyyppi Target Greatland ja vuosikymmenen puolivälissä SuperTarget valokuvaamoineen, apteekkeineen ja ravintoloineen.


title: Target (yritys)

text: Vuonna 2000 ketju yhtiöitiin Target Corporationiksi. Se alkoi erilaistaa itseään kilpailijoista tarjoamalla ylellisiä tuotteita muita halvemmalla, kuten designervaatteita suunnittelijoina Jason Wu, Zac Posen ja Isaac Mizrahi. Targetin Go International -naistenvaatemerkki myy nimekkäiden suunnittelijoiden tuotteita muutama kuukausi kerrallaan. Target tekee erikoissopimuksia tuotesuunnittelijoiden kanssa myös muissa tuoteryhmissä kuin vaatteissa. Heihin ovat lukeutuneet Michael Graves, Mossimo Giannulli, Fiorucci, Liz Lange ja Philippe Starck.


title: Target (yritys)

text: Vuonna 2012 avattiin ensimmäinen CityTarget, kaupunkilaista asiakaskuntaa palveleva myymälätyyppi, joka on kooltaan alle puolet perinteisestä Target-liikkeestä.


title: Target (yritys)

text: Targetilla on oma rahoitusyksikkö "Financial and Retail Services" (FRS), joka hallinnoi ketjun luottokortti- ja lahjakorttijärjestelmää. "Target Sourcing Services" (TSS) on ketjun 1 200 hengen hankintaosasto. "Target Commercial Interiors" on toimistokalustaja, joka on saavuttanut suuren markkinaosuuden isojen Fortune 500 -yritysten palvelijana. "Target Brands" hallinnoi yrityksen omia tuotemerkkejä, joita ovat elintarvikemerkit Archer Farms, Market Pantry, Simply Balanced ja Sutton & Dodge, huonekalumerkki Threshold ja elektroniikkabrändi Trutech. "Target Direct" -yksikkö huolehtii yhtiön verkkokauppatoimituksista.


title: Target (yritys)

text: Vuonna 2010 Target Corporationilla oli 37 jakelukeskusta ympäri Yhdysvaltoja. Toisin kuin Walmartilla, elintarvikkeet eivät tule Targeteihin niiden kautta vaan erikoistuneilta partneriyrityksiltä. Target käytti pitkään SuperValu-yhtiön elintarvikejakelukeskuksia omien SuperTarget- and PFresh-kauppojensa tuoretavaratoimituksiin, kunnes ryhtyi rakentamaan omaa verkostoa vuonna 2003.


title: Target (yritys)

text: Target on onnistunut puhuttelemaan nuorempaa ja varakkaampaa kuluttajaryhmää kuin markkinajohtaja Walmart. Targetin käytävät ovat leveitä, lattiat kiiltäviä, katot alaslaskettuja ja tuotteiden esillepanoon kiinnitetään myymäläsuunnittelussa huomiota. Target-liikkeissä ei kuule taustamusiikkia eikä kuulutuksia. Jos myyjää ei näy, riittää, kun nostaa palvelupuhelimen luurin. Asiakkaita kutsutaan "vieraiksi" (guests), työntekijöitä "tiimijäseniksi" (team members) ja esimiehiä "tiiminvetäjiksi" (team leaders).


title: Target (yritys)

text: Target ei myy käsiaseita eikä ammuksia, toisin kuin muun muassa Walmart. 1990-luvun alussa Target jopa poisti valikoimista liian realistisen näköiset mustat leikkipyssyt. Vuonna 2014 se myös kielsi asiakkaita tulemasta myymälään aseistettuna. Target ei myöskään ole myynyt savukkeita vuoden 1996 jälkeen.


title: Target (yritys)

text: Joulun 2013 alla Target joutui maailman siihen asti suurimman tietomurron uhriksi. Murtautujat saivat käsiinsä kymmenien miljoonien Targetin luottokorttiasiakkaiden henkilötietoja. Vain muutama viikko myöhemmin tammikuussa 2014 samantapaisen tietomurron kohteeksi joutui luksustavarataloketju Neiman Marcus.


title: Olifant

text: Olifant on 1970-luvun lopussa käyttöön tullut eteläafrikkalainen muunelma brittiläisestä Centurion-taistelupanssarivaunusta. Vaunu on edelleen käytössä Etelä-Afrikan asevoimissa.


title: Olifant

text: Olifantin kehittelystä vastasi eteläafrikkalainen OMC Engineering ("Olifant Manufacturing Company"), joka yrityskauppojen tuloksena on nykyisin osa BAE Systemsiä. Etelä-Afrikkassa oltiin tehnyt muunnelmia Centurion-vaunusta jo ennen Olifantin käyttöönottoa. Vuonna 1972 tehtiin "Semel"-nimellä tunnettu muunelma, jossa oli uusi moottori ja vaihteisto. Näitä vaunuja rakennettiin kuitenkin vain kahdeksan. Vuonna 1974 jatkokehittelyjen tuloksena syntyi saman kaltaisin uudistuksin "Skokiaan", jota valmistettiin 25 kappaletta. Osaa niistä käytettiin nykyisessä Namibiassa, joka tuolloin oli osa Etelä-Afrikkaa.


title: Olifant

text: Skokiaania seurasi varsinainen Olifant Mk1. Sen kehittely alkoi vuonna 1976 ja ensimmäinen prototyyppi valmistui samana vuonna. Kahden seuraavan vuoden aikana rakennettiin vielä kaksi prototyyppiä. Näiden prototyyppien jälkeen vaunu hyväksyttiin käyttöön Etelä-Afrikan asevoimiin.


title: Olifant

text: Olifant Mk1:tä seurasi Mk1A, jonka valmistus aloitettiin vuonna 1983. Tätä vaunutyyppiä käyttivät eteläafrikkalaiset joukot Angolan sisällissodassa. Mk1A:n olennaiset erot alkuperäiseen Centurion vaunuun olivat siihen asennettu Denel Ordnance 105 mm L7 rihlattu tykki, kahdeksan savunheitintä ja uusi V-12 dieselmoottori. Mk1A:n seuraajan Mk1B:n kehittely alkoi 1983 ja ensimmäinen prototyyppi valmistui vuonna 1985. Testien jälkeen vaunu otettiin käyttöön asevoimissa ja ensimmäisen hieman alle 50-vaunun erän valmistus saatiin päätökseen vuonna 1991.


title: Olifant

text: Denel Ordnance kehitellyt prototyyppiasteella vielä olevaa uutta tykkitornia, jota kutsutaan nimellä Olifant 2. Sen aseistuksena voi olla joko 105 mm rihlattu tykki, tai Denel Ordnancen 120 mm sileäputkinen tykki. Parannuksia on tehty myös miehistön suojelussa, liikeeltä ampumiskyvyssä sekä yö- ja päivätaistelukyvyssä.


title: Malesian pääministeri

text: Malesian pääministeri on Malesian hallituksen päämies. Pääministerin nimittää virkaansa maan kuningas. Käytännön valta Malesiassa on keskittynyt pääministerille ja kuninkaan rooli on edustuksellinen.


title: Malesian pääministeri

text: Maan ensimmäinen pääministeri oli Tunku Abdul Rahman, joka toimi myös Malaijan federaation pääministerinä ennen Malaijan itsenäistymistä vuonna 1957. Vuonna 1963 Malaijaan liitettiin Singapore, Sarawak ja Pohjois-Borneo, jolloin liitoksesta muodostui Malaijan liittovaltio. Singapoire erosi liittovaltiosta 1965. Tunku toimi myös liitoksen jälkeen Malaijan liittovaltion pääministerinä vuoteen 1969 asti. Maan pitkäaikaisin pääministeri on Mahathir Mohamad, joka toimi pääministerinä vuosina 1981-2003. Pääministeri on itsenäistymisestä lähtien tullut aina UMNO puolueesta.


title: Lasse Lappalainen

text: Lasse Lappalainen (s. 7. kesäkuuta 1989 Kuopio) on suomalainen jääkiekkopuolustaja, joka pelaa SM-liigajoukkue Kalevan Pallossa. Hänen sekä joukkueen toimitusjohtaja Toni Saksmanin mukaan Lappalaisen vahvuudet ovat kiekollisessa pelissä.


title: Lasse Lappalainen

text: Lappalainen on Kalevan Pallon oma kasvatti. Hän voitti joukkueessa A-nuorten Suomenmestaruuden vuonna 2008. Saman vuoden toukokuussa 2008 Lappalainen teki juniorisopimuksen KalPan SM-liigajoukkueen kanssa. Hän ei kuitenkaan tehnyt liigadebyyttiään kaudella 2008–2009. Lappalainen oli KalPan A-nuorten tehokkain puolustaja tehoilla 14+13=27, joilla hän voitti koko A-nuorten SM-liigan puolustajien maalipörssin ja jakoi puolustajien pistepörssin kolmannen sijan Jokereiden Teemu Erosen kanssa. Lappalainen oli KalPan tehokkain puolustaja myös seuraavalla kaudella 2009–2010 tehoilla 4+17=21. Hän jakoi A-nuorten SM-liigan puolustajien pistepörssin kymmenennen sijan JYPin Ossi Ikosen ja Bluesin Kristian Näkyvän kanssa.


title: Lasse Lappalainen

text: Kaudeksi 2010–2011 Lappalainen siirtyi vuoden mittaisella sopimuksella Mestis-joukkue Kajaanin Hokkiin. Hänen tulokaskautensa toi 33 runkosarjaottelussa tehot 2+6=8 sekä kymmenessä karsintasarjan ottelussa tehot 3+2=5. Lappalaisen runkosarjaa haittasi hieman joulukuussa 2010 tullut olkapäävamma. Kaudeksi 2011–2012 hän siirtyi vuoden mittaisella sopimuksella Savonlinnan Pallokerhoon, jossa Lappalainen teki Mestiksen yhden kauden piste-ennätyksensä tehoilla 9+12=21. Hän oli SaPKon eniten maaleja tehnyt puolustaja. Lappalainen jakoi Mestiksen puolustajien pistepörssin seitsemännen sijan Peliittojen Martin Ekströmin ja Jukureiden Lauri Taipaluksen kanssa. Kaudella 2012–2013 hän oli SaPKon tehokkain puolustaja (kauden laitahyökkäjänä aloittaneen Teemu Suhosen kanssa) tehoilla 5+10=15, vaikka Lappalaisen kausi päättyi olkapäävammaan jo 27 pelatun runkosarjaottelun jälkeen tammikuussa 2013. Hän edusti kauden aikana myös Pohjoisen joukkuetta Mestis Hockey Dayn tähdistöottelussa marraskuussa 2012.


title: Lasse Lappalainen

text: Lappalainen jatkoi kaudella 2013–2014 uraansa vuoden mittaisella sopimuksella KooKoon paidassa. Hän kärsi kuitenkin jälleen olkapäävammasta, jonka takia Lappalainen pelasi runkosarjassa vain 17 ottelua. Lappalainen voitti kauden päätteeksi Mestiksen-mestaruuden. Kaudeksi 2014–2015 hän siirtyi 1+1-vuotisella sopimuksella SM-liigajoukkue Saimaan Palloon. Lappalainen teki näin ollen miesten pääsarjadebyyttinsä jo Mestarien liigan avauskierroksella 21. elokuuta 2014 vieraissa sveitsiläistä EV Zugia vastaan. Hän pelasi SaiPan kaikissa neljässä CHL-ottelussa ennen SM-liigakauden alkua, mutta liigadebyyttinsä Lappalainen teki kauden toisessa ottelussa 13. syyskuuta 2014 Rauman Lukkoa vastaan. Hän sai ottelussa jääaikaa 13.55 minuuttia ja sai myös syöttöpisteen Simo-Pekka Riikolan tekemään maaliin. Lappalaisen liigauran avausmaali syntyi 13. tammikuuta 2015 vieraissa Rauman Lukkoa vastaan. Hänet palkittiin ottelun "Ilta-Sanomien" kahden tähden tähtipelaajana. Kaikkiaan Lappalainen pelasi kauden aikana SM-liigassa varsin pienessä roolissa 33 runkosarja- ja yhden playoff-ottelun tehopistein 1+4=5. Huhtikuussa 2015 SaiPa käytti hänen sopimuksessaan olleen option ja teki vuoden mittaisen jatkosopimuksen Lappalaisen kanssa.


title: Lasse Lappalainen

text: Marraskuussa 2015 Lappalainen teki kaksivuotisen jatkosopimuksen SaiPan kanssa. Kaudella 2015–2016 hän vakiinnutti paikkansa seuran liigajoukkueessa ja teki 55 runkosarjaottelussa tehot 7+10=17. Kevään 2016 pudotuspeleissä Lappalainen jakoi SaiPan sisäisen pistepörssin voiton Chad Raun ja Ville Hämäläisen kanssa tehtyään kuudessa puolivälieräottelussa tehot 1+2=3. Kaudella 2017–2018 hän nousi SaiPan kärkipuolustajaksi ja oli joukkueen tehokkain puolustaja Kalle Maalahden kanssa tehoilla 5+20=25.


title: Lasse Lappalainen

text: Kaudeksi 2018–2019 Lappalainen palasi kaksivuotisella sopimuksella kasvattajaseuraansa Kalevan Palloon.


title: Lasse Lappalainen

text: Lappalainen pelaa myös Rullakiekon SM-liigaa Vuorelan Veikoissa. Hän voitti joukkueessa SM-kultaa vuosina 2009, 2012, SM-hopeaa vuonna 2011 sekä SM-pronssia vuosina 2010 ja 2013. Lappalainen valittiin vuoden 2011 rullakiekkoilijaksi, SM-sarjan parhaaksi puolustajaksi vuonna 2012, sarjan ensimmäiseen tähdistökentälliseen vuonna 2011 sekä toiseen tähdistökentälliseen vuosina 2012, 2013 ja 2016. Hän on edustanut myös Suomea rullakiekon MM-kilpailuissa vuosina 2011, 2012, 2013, 2015 ja 2017, joista vuosien 2015 ja 2017 turnaukset päättyivät hopeaan ja vuoden 2012 turnaus pronssiin.


title: Luettelo William Shakespearen näytelmien elokuvasovituksista

text:
William Shakespearen näytelmistä on tehty yli 410 täyspitkää elokuva- ja televisioversiota, mikä tarkoittaa Shakespearen olevan eniten filmatisoitu kirjailija millä tahansa kielellä. Tämä johtuu muun muassa siitä, että elokuvan alkuaikoina varakas keskiluokka halusi nähdä Shakespearen ja muiden suurten kirjailijoiden teosten klassikkosovituksia. Tunnettujen teatterinäyttelijöiden käyttö toi myös elokuvalle lisää arvovaltaa uutena kulttuurin muotona.
Osa elokuvasovituksista on uskollisia alkuperäiselle tekstille ja dialogille, kun taas osa hyödyntää vain tarinan juonta."HUOMAA: Sarjat "ShakespeaRe-Told", "" ja "BBC Television Shakespeare" on käsitelty edellä jaksossa olleen näytelmän kohdalla.


title: David Marshall

text: David James Marshall (s. 5. maaliskuuta 1985 Glasgow) on skotlantilainen jalkapallomaalivahti. Hän edustaa Englannin mestaruussarjassa pelaavaa Cardiff Cityä.


title: David Marshall

text: Marshall oli kaudella 2013–2014 yksi Valioliigan parhaista maalivahdeista, mutta hänen hyvistä esityksistään huolimatta Cardiff putosi yhden pääsarjakauden jälkeen takaisin toiselle sarjatasolle.


title: David Marshall

text: Skotlannin maajoukkueessa Marshall teki debyyttinsä vuonna 2004.


title: Kilmarnock

text: Kilmarnock () on noin 46 000 asukkaan kaupunki Skotlannissa. Se on maan 15:nneksi suurin kaupunki.


title: Kilmarnock

text: Kaupungin suurin jalkapalloseura Kilmarnock FC pelaa Skotlannin mestaruussarjassa. Joukkueessa on sen historian aikana nähty myös suomalaispelaajia, ja Mixu Paatelainen toimi yhden kauden ajan joukkueen päävalmentajana.


title: Kilmarnock

text: Johnnie Walker -viski on lähtöisin Kilmarnockista, ja nykyään sitä myydään maailmanlaajuisesti yli 130 miljoonaa pulloa vuodessa.


title: Partick Thistle FC

text: Partick Thistle Football Club on vuonna 1876 perustettu jalkapalloseura Skotlannin Glasgow'sta. Joukkue pelaa maan korkeimmalla sarjatasolla Skotlannin Valioliigassa.


title: German Cáceres

text: German Cáceres (s. 9. heinäkuuta 1954 San Salvador) on elsalvadorilainen säveltäjä ja kapellimestari.


title: German Cáceres

text: Cáceres sai musiikin kandidaatin ja maisterin arvot Juilliard Schoolista, jossa hänelle opettivat kamarimusiikkia ja oboensoittoa Ronald Roseman sekä sävellystä David Diamond ja Stanley Wolfe. Lisäksi Cáceres sai yksityisopetusta sävellyksessä Julián Orbónilta sekä orkesterinjohdossa José Serebrieriltä, Ricardo del Carmenilta ja Alejandro Muñoz Ciudad Realilta. Myöhemmin Cáceres sai musiikin tohtorin arvon Cincinnatin yliopiston College-Conservatory of Musicista, jossa hän opiskeli sävellystä vuosina 1987–89 Jonathan D. Kramerin johdolla.


title: German Cáceres

text: Cáceres on saanut lukuisia palkintoja ja tunnustuksia, kuten El Salvadorin kansallisen kulttuuripalkinnon (1982). Vuonna 1992 Cáceresista tehtiin Ordre des Arts et des Lettres'n ritari.


title: German Cáceres

text: Cáceresin sävellyksiä on esitetty eri puolilla Pohjois-, Väli- ja Etelä-Amerikkaa ja Eurooppaa. Hän on myös esiintynyt kansainvälisesti kapellimestarina. Hän on toiminut muun muassa El Salvadorin sinfoniaorkesterin musiikillisena johtajana ja pääkapellimestarina. Hän perusti vuonna 1996 El Salvadorin nykymusiikkifestivaalin. Hän on opettanut Keskiamerikkalaisessa José Simeón Cañas -yliopistossa sekä El Salvadorin yliopistossa ja luennoinut myös Kaliforniassa.


title: German Cáceres

text: Cáceresin sävellysten joukossa ovat baletti "Bálsamo" (1978) ja kolminäytöksinen ooppera "El Cristo Negro" (1998, libretisti Hugo Lindo). Hänen orkesteriteoksiinsa kuuluu muun muassa konserttoja eri soolosoittimille, kuten kitaralle. Lisäksi hän on säveltänyt kamarimusiikkia (kuten jousikvartettoja), vokaaliteoksia ja pianomusiikkia (kuten sonaatin, 1984).


title: WatchMojo.com

text: WatchMojo.com on kanadalainen yritys, joka tekee populaarikulttuuriaiheisia infotainment-videoita, kuten Top 10 -listoja ja minielämäkertoja. Aihepiireihin lukeutuvat autot, liikeyritykset, huumori, koulutus, muoti, elokuva, ruoka, kuntoilu, historia, käyttöneuvonta, lifestyle, musiikki, politiikka, tiede, urheilu, teknologia, matkailu ja videopelit.


title: WatchMojo.com

text: WatchMojon perustivat vuonna 2005 Ashkan Karbasfrooshan, Raphael Daigneault ja Christine Voulieris.


title: WatchMojo.com

text: Vuoden 2013 lopulla WatchMojon videot saivat YouTubessa noin 77 miljoonaa katsomiskertaa kuukaudessa ja yhtiön kanavilla oli lähes 1,4 miljoonaa tilaajaa. Vaikka valtaosa katsomiskerroista syntyy YouTubessa, pääosa WatchMojon tuloista koostuu videoiden lisensioinnista ja syndikoinnista muiden kaupallisten sisällöntarjoajien käyttöön ja niiden myynnistä mainostajayritysten käyttöön.


title: WatchMojo.com

text: WatchMojon liikeidea on toimia yleisön itse tuottaman sisällön (kuten YouTuben amatöörivideoiden) ja ison budjetin videotuotantoyhtiöiden välimaastossa. Yrityksen markkinointitaustainen perustaja Ashkan Karbasfrooshan oivalsi, etteivät mainostajat halua sitoutua tasoltaan vaihtelevaan käyttäjien tekemään sisältötuotantoon eivätkä toisaalta halua maksaa videopätkistä samanlaisia summia kuin perinteisistä mainoselokuvista. Tällä strategialla hän toisaalta karkotti pois pääomasijoittajat, jotka olisivat uskoneet pikemminkin yleisön tuottamaan sisältöön.


title: WatchMojo.com

text: Pienellä omalla tuotantoryhmällä tehtävät videot eivät sisällä erityisiä elokuvallisia arvoja tai itsenäistä luovuutta, vaan videot tehdään joko mainostaja-asiakkaiden tilauksesta pyöritettäviksi esimerkiksi ostoskeskuksissa, takseissa, kahviloissa ja verkkosivustoilla. Osa videoista tehdään spekulatiivisesti tietyn asiakkaan tarpeisiin ja myydään sille vasta valmiina. Esimerkkejä selkeän mainonnallisista WatchMojo-videoista ovat "CoverGirl Tips For Faking It: An Eyelid Crease" ja "American Classic Looks from the Gap". Brändäämättömät WatchMojo-videot ovat neutraalin viihteellisiä, kuten monet Top 10 -videot, tai informatiivisia, kuten "The History of the Waterways in U.S. and Canada" tai "Travel Guide: Luxembourg". Yritys tekee yhteistyötä myös englannin kielikursseja tuottavien taiwanilaisten ja ranskalaisten kustannusyhtiöiden kanssa, jotka käyttävät WatchMojon videoita opetusmateriaalinaan.


title: WatchMojo.com

text: Yhtiön toimitusjohtaja Ashkan Karbasfrooshan on valmistunut John Molson -bisneskoulusta Montrealissa ja tunnetaan myös AskMen.comin perustajana. Hän myi AskMenin 13,5 miljoonalla dollarilla mediajätti News Corporationille. Kun hän pian sen jälkeen perusti WatchMojon, News Corp. haastoi hänet oikeuteen kilpailunrajoitussopimuksen rikkomisesta, mutta asia sovittiin, ja yhtiö tuli mukaan WatchMojon osakkaaksi.


title: WatchMojo.com

text: Karbasfrooshan oli vuonna 2012 ehdolla Ernst & Young -yhtiön Entrepreneur of the Year -palkinnon saajaksi mediasarjassa.


title: Krimin niemimaan parlamenttivaalit 2014

text: Krimin niemimaan parlamenttivaalit 2014 järjestettiin 14. syyskuuta 2014 kahdella vaalialueella Venäjän federaation vaalilainsäädännön mukaan: Sevastopolin liittovaltiokaupungissa ja muualla Krimin niemimaalla Krimin autonomisessa tasavallassa. Vaalit järjestettiin keväällä tapahtuneen alueen Venäjään liittämisen jälkeen. Kansainvälisoikeudellisesti vain Venäjä on pitänyt vaaleja laillisina, koska kansainvälinen yhteisö katsoo Krimin autonomisen tasavallan olevan osa Ukrainaa.


title: Krimin niemimaan parlamenttivaalit 2014

text: Vaaleissa oli 803 ehdokasta ja 12 puoluetta edustettuina. Kello 18 mennessä Moskovan ja samalla paikalliseen venäläiseen aikaan oli äänestänyt 45 % äänioikeutetuista. Vaalihuoneistot suljettiin kello 20 paikalliseen venäläiseen aikaan.


title: Krimin niemimaan parlamenttivaalit 2014

text: Äänestysprosentti jäi 60 %:iin, ja puolueista annetuista äänistä sai Yhtenäinen Venäjä 70,4 %, Venäjän liberaalidemokraattinen puolue 9,3 % sekä Venäjän federaation kommunistinen puolue 6,6 %. Äänioikeutetuista Yhtenäistä Venäjää äänesti 42,2 %, Liberaalidemokraattista puoluetta 5,6 % ja Venäjän federaation kommunistista puoluetta 4,0 %, yhteensä 51,8 %.


title: Krimin niemimaan parlamenttivaalit 2014

text: Otos ovensuukyselyssä oli 3600 äänestänyttä, joista 202 ei kertonut sitä, mitä äänesti. Kysely suoritettiin 110 äänestyspaikalla virheen ollessa 1,5%. Äänestysprosentiksi jäi 60% äänioikeutetuista. Vaaliin osallistui 12 puoluetta, joista kolme ylitti viiden prosentin äänikynnyksen. Loput neljä puoluetta saivat noin prosentin äänistä.


title: Krimin niemimaan parlamenttivaalit 2014

text: Kolmen äänikynnyksen ylittäneiden puolueiden saamien äänten osuus oli 51,76% äänioikeutetuista. Ne kaikki kannattavat Venäjän yhtenäisyyttä.


title: Liittovaltiokaupunki

text: Liittovaltiokaupunki on Venäjän federaation liittovaltiosubjekti, joka ei muodosta ympäröivän alueensa, oblastin, kanssa yhtä liittovaltiosubjektia, vaan kaupunki ja sitä ympäröivät alue ovat eri aluehallintoyksiköitä. Venäjän federaatiossa on kolme liittovaltiokaupunkia: Moskovan kaupunki, jota ympäröi Moskovan alue, entinen Petrogradin kaupunki ja Leningradin kaupunki, Pietari, jota ympäröi Leningradin alue sekä 2014 alkaen Sevastopolin kaupunki, jota ympäröi Krimin autonominen tasavalta.


title: Liittovaltiokaupunki

text: Ukraina ei ole tunnustanut Sevastopolin kaupungin eikä Krimin autonomisen tasavallan neuvoa-antavaa äänestystä 2014, jonka perusteella Venäjän federaatio hyväksyi molemmat liittovaltiosubjekteikseen.


title: Amir Teymuri

text: Amir Teymuri (s. 17. kesäkuuta 1984 Kermānšāh) on iranilainen, nykyään Saksassa asuva säveltäjä. Hänen kamari- ja pianomusiikkiteoksiaan on esitetty sekä Iranissa että Saksassa. Hän aloitti musiikin opintonsa Teheranin yliopistossa vuonna 2004 ja opiskeli sittemmin sävellystä Cornelius Schwehrin johdolla Hochschule für Musik Freiburgissa (2010–2014). Teymurin teosten joukossa ovat "apart" (viululle ja pianolle, 2013), "Autonomie" (huilulle, sellolle ja pianolle, 2013), "Kinderlied - music for loudspeakers" (2014) ja "Nebeneinander" (jousikvartetille, 2013). Lisäksi hän on säveltänyt pianolle teokset "Zwei Klavierstücke" (2006–07), "Small Music" (nelikätinen, 2012–13) ja "Allein" (2013).


title: Denys Bouliane

text: Denys Bouliane (s. 8. toukokuuta 1955 Grand-Mère, Québec) on kanadalainen säveltäjä ja kapellimestari. Hän asuu vakituisesti sekä Kanadassa että Saksassa.


title: Denys Bouliane

text: Bouliane opiskeli Université Lavalissa sävellystä Jacques Hétun johdolla ja sai sieltä musiikin maisterin arvonsa vuonna 1979. Hän suoritti siellä myös pianon- ja viulunsoiton opintoja. Vuonna 1980 Bouliane osallistui Darmstadtin kursseille. Hän opiskeli vuosina 1980–85 Kanadan ja Québecin hallitusten myöntämien stipendien turvin György Ligetin johdolla Hochschule für Musik und Theater Hamburgissa.


title: Denys Bouliane

text: Bouliane on saanut lukuisia palkintoja eri maista. Hän sai Canadian Music Councilin "vuoden säveltäjän" arvonimen (1983), ja hän sai myös sen myöntämän uuden kamarimusiikin Jules Léger -palkinnon (1987) teoksesta "À propos...et le Baron perché?". Boulianen musiikkia on esitetty Kanadassa, Saksassa, Belgiassa, Unkarissa, Alankomaissa, Isossa-Britanniassa ja Yhdysvalloissa.


title: Denys Bouliane

text: Kapellimestarina Bouliane on usein johtanut Québecin sinfoniaorkesterin Ensemble XXe siècleä. Hänestä tuli vuonna 1996 McGill Contemporary Music Ensemblen musiikillinen johtaja. Vuonna 2003 hän alkoi lisäksi toimia Montréal/Nouvelles Musiques -festivaalin pääkapellimestarina. Bouliane perusti Kölnissä Série B -kokoonpanon vuonna 1991. Hänellä on ollut Québecin sinfoniaorkesterin (1992–95), Heidelbergin kaupungin filharmonisen orkesterin (1995–96) ja Ottawan National Arts Centre Orchestran (2002–06) säveltäjäresidenssit.


title: Denys Bouliane

text: Bouliane luennoi vuosina 1978–80 Université Lavalissa kontrapunktista, harmoniasta ja instrumentaatiosta. Vuonna 1995 hänestä tuli Montrealin McGill-yliopiston sävellyksen professori. Hän on myös vieraillut luennoitsijana Saksassa, Meksikossa, Venäjällä, Sveitsissä, Isossa-Britanniassa ja Yhdysvalloissa.


title: Iulia Cibișescu-Duran

text: Iulia Cibișescu-Duran (s. 2. toukokuuta 1966 Deva) on romanialainen säveltäjä.


title: Iulia Cibișescu-Duran

text: Cibișescu-Duran opiskeli pianonsoittoa Cluj-Napocan Liceul de Muzică Sigismund Toduțăssa vuosina 1972–1984 ja sai opinnoistaan diplomin. Sitten hän opiskeli sävellystä Gheorghe Dima -musiikkiakatemiassa samassa kaupungissa opettajanaan Cornel Țăranu (1985–90). Orkesterinjohtoa hänelle opettivat Gheorghe Dima -musiikkiakatemiassa Petre Sbârcea ja Emil Simon vuosina 1991–96. Hän sai sieltä lisäksi musiikin tohtorin arvon musiikintutkimuksessa vuonna 2001. Cibișescu-Duran osallistui mestarikursseille Ranskassa ja Saksassa (1995–97).


title: Iulia Cibișescu-Duran

text: Cibișescu-Duran on saanut lukuisia palkintoja, muun muassa Romanian säveltäjä- ja musikologiliiton palkinnon ensimmäisestä jousikvartetostaan vuonna 1991. Hänen sävellyksiään on esitetty Romaniassa ja Saksassa. Hän on lisäksi työskennellyt eri orkesterien ja oman Art Contrast -kokoonpanonsa kapellimestarina sekä kriitikkona lehdissä. Hän on julkaissut kirjoja, joihin lukeutuu runoteoksia ja musiikkikirja "Structuri polimorfe în postmodernismul muzical românesc" (2002). Cibișescu-Duran on toiminut opetustehtävissä entisissä opinahjoissaan Cluj-Napocassa ja pitänyt lisäksi konferensseja Saksassa, Moldovassa ja Romaniassa.


title: Corneliu Dan Georgescu

text: Corneliu Dan Georgescu (s. 1. tammikuuta 1938 Craiova) on romanialainen säveltäjä ja musiikkitieteilijä. Hän opiskeli Bukarestin kansallisessa musiikkiyliopistossa vuosina 1956–61 ja osallistui myöhemmin Darmstadtin kursseille (1970, 1974). Georgescu sai kuusi palkintoa Romanian säveltäjä- ja musikologiliitolta (1969–85). Lisäksi hänelle myönnettiin George Enescu -palkinto ja Radio Românian palkinto (molemmat 1974).


title: Corneliu Dan Georgescu

text: Georgescu on kirjoittanut useita etnomusikologisia teoksia ja artikkeleita moniin julkaisuihin. Hän työskenteli tutkijana Bukarestin Etnografian ja folkloristiikan Constantin Brăiloiu -instituutissa (1962–83) ja johti sen musiikin laitosta (1976–80). Hän on myös toiminut taidehistorioitsijana. Sittemmin hän asettui Saksaan, jossa hän työskenteli Kansainvälisessä perinnemusiikki-instituutissa (1989–91) ja Freie Universität Berlinissä (1991–94).


title: Corneliu Dan Georgescu

text: Georgescun sävellyksiin lukeutuvat ooppera "Model Mioritic" (omaan librettoon, 1973) ja "Homage to Tuculescu" (kolmen sinfonian kokonaisuus, 1975–85). Lisäksi hän on säveltänyt muun muassa lukuisia kamarimusiikkiteoksia, pianokappaleita ja elektroakustista musiikkia.


title: Barran lentoasema

text: Barran lentoasema (gaeliksi "Port-adhair Barraigh", tunnetaan myös nimellä Barran Eoligarryn lentoasema) (IATA: BRR, ICAO: EGPR) on lentoasema, joka sijaitsee Traigh Mhòrin hiekkarannalla Barran saaren pohjoispäädyssä Ulko-Hebrideillä, Skotlannissa. Barra on maailman ainoa lentoasema, jossa säännölliset lennot käyttävät rantaa kiitotienä. Tämän vuoksi vuorovesi vaikuttaa lentoaseman toiminta-aikoihin. Barran lentoasema avattiin vuonna 1936.


title: Barran lentoasema

text: Lähestyminen Barran lentoasemalle äänestettiin PrivateFly.comin äänestyksessä maailman hienoimmaksi lähestymiseksi vuonna 2011. Vuonna 2013 Barra sijoittui samassa äänestyksessä toiseksi.


title: Barran lentoasema

text: Rannalla on kolme kiitotietä kolmion muodossa: 07/25, 11/29 ja 15/33. Tämän takia rannalle laskeutuvat lentokoneet pääsevät lähes aina laskeutumaan vastatuuleen. Nousuveden aikaan kiitotiet ovat veden alla, jolloin lentoasema ei ole käytössä. Myöskään yöllä Barraan ei lennetä. Tähän poikkeuksen tekevät ainoastaan ambulanssilennot, jotka voivat lentää öisin, mikäli kiitotie valaistaan ajoneuvojen valoilla ja sille asetetaan heijastinliuskoja.